MUSLIN VEĆ BIRA BAZU: Čini se da bi idealni bili Podmoskovlje, Kazanj, Samara ili Nižnji Novgorod - Smedia\nMUSLIN VEĆ BIRA BAZU: Čini se da bi idealni bili Podmoskovlje, Kazanj, Samara ili Nižnji Novgorod\n12.10.2017 | 22:30\nSVETSKO prvenstvo u fudbalu u Rusiji će se igrati sledeće godine od 14. juna do 14. jula. Svi mečevi će se igrati u 12 gradova na mnogim novoizrađenim, ali i na nekim skoro otvorenim najmodernijim stadionima. Selektor Srbije Slavoljub Muslin kreće 17. oktobra u izbor baze za "orlove".\nRusija će 32 najbolje selekcije, podeljene u osam grupa, ugostiti u sledećim gradovima: Moskva, Kaljiningrad, Jaroslavlj, Sankt Peterburg, Nižnji Novgorod, Kazanj, Jekaterinburg, Samara, Krasnodar, Soči, Volgograd i Saransk.\n- Sa delegacijom iz Fudbalskog saveza Srbije krećem 17. oktobra u Rusiju. Tamo ćemo na licu mesta imati priliku da biramo bazu u kojoj ćemo se pripremati za mečeve u grupi, a nadam se i za drugu fazu Mundijala - kaže Muslin....


Na Kalemegdanu „Na drugi pogled / Auf den zweiten Blick / At Second Glance” - LookerWeekly.com magazin\nNa Kalemegdanu „Na drugi pogled / Auf den zweiten Blick / At Second Glance”\n· 14/09/2021 ·4 min read\nU ponedeljak, 13. septembra na Savskom šetalištu na Kalemegdanu otvorena je izložba „Na drugi pogled / Auf den zweiten Blick / At Second Glance”, kojom Austrijski kulturni forum u Srbiji obeležava dva značajna jubileja. Pre 185 godina Austrija je bila prva zemlja koja je sa nezavisnom Srbijom uspostavila diplomatske odnose, dok su u 21. veku savremene kulturne, umetničke i naučne veze podržavane kroz delovanje Austrijskog kulturnog foruma, koji u Beogradu postoji punih 20 godina.\nAdrijan Fajks, direktor Austrijskog kulturnog foruma, o i izloženim radovima je rekao: “Platformom Na drugi pogledsmo želeli da istaknemo tri ideje. Jedna je ideja da je savremeno umetničko stvaralaštvo moguće i neophodno i u doba pandemije, i da se za njega može pronaći prostor. Najpre digitalni, a sada i fizički na jednom od najlepših mesta u Beogradu. Ideja je takođe bila da umetnost može itekako da pokrene i da se bavi osetljivim temama, i da ih postavi u neku sasvim neočekivanu perspektivu. U ovom slučaju su to teme predrasuda između naših zemalja. Ideja je prvenstveno bila da je kultura za svakoga, u onlajn obliku i u javnom prostoru. Ova dela su postavljena na tri jezika i time su pristupačna verovatno i najvećem delu publike”.\nUmetnici i umetnice čija su dela izložena su Boris Burić, Katrin Bolt (Catrin Bolt), Mariela Cvetić, Doplgenger (Isidora Ilić, Boško Prostran), Mirjana Ðorđević Thaler, Mihael Hajndl (Michael Heindl), Ivana Ivković/Marina Marković, Valter Kratner (Walter Kratner), Andrea Palašti, Leonard Pil (Leonhard Pill), Tijana Petrović, Pira Tin, Igor Ripak, Ulrih Rajterer (Ulrich Reiterer), Aleksej Sivcevič, Sangam Šarma (Sangam Sharma), Eva Maria Šartmiler (Schartmüller), Hana Štipl (Hannah Stippl), Julian Turner (Julian Turner), i Lana Vasiljević.\nProgram radnih praksi za mlade do 30 godina organizuje UNICEF sa Nacionalnom službom za zapošljavanje\nPozorišta nisu ništa ugroženija nego ostala mesta\nIzložba “Interpretacije” Milice Murgić Ćebić


08:38h VERNICI SLAVE SRĐEVDAN, SLAVU ZANATLIJA: Veruje se da danas počinje zima, a evo šta nikako ne smete da radite\n18.10.2019. 07:02h 18.10.2019. 14:20h\nSrpski šampion u utorak će igrati meč trećeg kola Lige šampiona, a Kurir vas podseća na to kako izgleda dom Totenhema, koji je svečano otvoren pre šest i po meseci\nFudbaleri Crvene zvezde u utorak će igrati protiv Totenhema na jednom od najmodernijih stadiona u Evropi.\nNa izgradnju Totenhem arene potrošeno je okruglo milijardu evra! Otvorena je zvanično 3. aprila ove godine, a navijači domaćeg kluba stadion sad zovu „novi Vajt hart lejn“, iz poštovanja prema starom, legendarnom zdanju, koje je srušeno.\nNajveća arena u Londonu\nMINI-PIVARA I PEKARA NA STADIONU, PLUS 65 KAFIĆA\nCeo kompleks pored stadiona ima 65 restorana i kafića, internu pekaru, kao i jednu mini-pivaru. Piće i hranu gledaoci ne mogu da plaćaju gotovinom, već samo karticama. Posebna atrakcija na stadionu je južna tribina, koja može da primi 17.500 ljudi, a koja je od gol-linije udaljena samo pet metara.\nBEZ DELIJA U LONDONU\nSeveroistočna tribina, koja broji 3.000 mesta, rezervisana je za gostujuće navijače, ali, nažalost, tu neće biti Delija, pošto su simpatizeri Zvezde dobili zabranu od UEFA. Fanovi crveno-belih neće organizovano ići u London.\nČinjenice o Totenhem areni\nprvi put plan o izgradnji novog stadiona iznet je u javnost 2007.\nprvu zvaničnu utakmicu na novom stadionu Totenhem je odigrao protiv Kristal palasa 3. aprila 2019.\ndrugi je po redu najveći engleski fudbalski stadion sa preko 62.000 sedećih mesta, odmah iza Old Traforda\nvlasnici stadiona imaju potpisan ugovor sa NFL na 10 godina i ovde su već igrani mečevi američkog fudbala\nrekordna poseta bila je protiv Aston Vile 10. avgusta, kada je bilo 60.407 ljudi\nstadion ima dve travnate površine, prirodnu i veštačku, koje se menjaju za 25 minuta\nklub traži sponzora po kojem će stadion nositi ime, a taj luksuz košta 20 miliona funti godišnje


parking - Dnevni list Danas\nPočetna » parking\nPoslovno udruženje „Međunarodni transport“ saopštilo je danas da su njihova vozila i roba privrednika prisilno zadržani u terminaluna prelazu Horgoš jer ne žele da plate „nepostojeću uslugu preduzeća Terminali RSB“, koje optužuju da je bespravno postavilo rampe i da naplaćuje nepostojeću uslugu parkinga.\nNDMBGD: Izgradnjom parkinga u Zemunu, građani na duplom gubitku\nInicijativa Ne davimo Beograd (NDMGD) je na skupu u Zemunu održanom zbog najavljene izgradnje „privremenog parkinga“ ukazala da će građani biti na „duplom gubitku“, jer će izgubiti park, a neće dobiti rešenje za parking.\nVlada Srbije saopštila je danas da je dala preporuku lokalnim samoupravama da produže rok važenja parking karata za osobe sa invaliditetom i rezervisanje parking mesta do 31. decembra ove godine.\nPiše: N1 18. 11. 2020.\nKako rešiti problem parkinga\nNa poslednji predlog koji sam vam uputio javno, a da se po dubrovačkom pesniku Milanu Milišiću, koji je tragično nastradao od JNA granatiranja Dubrovnika, nazove jedna ulica u Beogradu, ni pisma ni razglednice, ali evo još jednog predloga koji vam upućujem ne gubeći optimizam iako mi iskustvo govori drugačije.\nPiše: Rade Marković 30. 10. 2020.\nOd 1. septembra u 93 ulice sistem „Oko sokolovo” počinje da kontroliše i redovno parkiranje, znači one koji plaćaju parking putem sms poruke i samim tim više neće biti potrebe za ljudima koji će preći na druge poslove.\nZamenik gradonačelnika Beograda Goran Vesić obišao je juče novo parkiralište JKP „Parking servis” u naselju Belvil.


Berlinale 2020: Crnogorska kinematografija na Evropskom filmskom marketu :FCCG\nBerlinale 2020: Crnogorska kinematografija na Evropskom filmskom marketu\nU okviru Berlinale-a 2020, Crna Gora je po prvi put nastupila kao izlagač na Evropskom filmskom marketu. Filmski centar Crne Gore na svom EFM štandu predstavlja aktuelnu crnogorsku kinematografiju brojnim evropskim filmskim profesionalcima, izlagačima i posjetiocima.\nNa štandu se mogu naći informacije o aktuelnim crnogorskim produkcijama i koprodukcijama, festivalima, filmskim lokacijama, pogodnostima u vezi sa snimanjem u Crnoj Gori, kontaktima. EFM omogućio je crnogorskim predstavnicima da ugoste sve zainteresovane, trenutne i potencijalne partnere, te da proces umrežavanja sa autorima, producentima, stručnjacima u oblasti filma učine lakšim i bržim, u cilju uspostavljanja novih saradnji.\nPredstavnici Filmskog centra Crne Gore održali su brojne sastanke sa filmskim profesionalcima koji prisustvuju Evropskom filmskom marketu u okviru Berlinale-a 2020, kao i sa saradnicima iz mreža i ogranizacija čiji je Filmski centar član ili partner, a među kojima su Eurimages, EFAD – European Film Agency Directors, EFP – European Film Promotion, EFA – European Film Academy, FNE – Film New Europe i druge. Na ovogodišnjem Berlinale-u pokrenute su i nove inicijative koje okupljaju filmske centre iz regiona, usmjerene ka daljem umrežavanju i stvaranju povoljnijeg kinematografskog ambijenta. Takođe, predstavnik MEDIA deska Crne Gore (Creative Europe) učestvuje u aktivnostima u vezi sa CE potprogramom MEDIA, a planirane su i dalje konferencije i seminari.


Usvojen nacrt budžeta Banjaluke za narednu godinu – mojKontakt portal – Radio Televizija Kontakt\nUsvojen nacrt budžeta Banjaluke za narednu godinu\nBy Bojan Hrstić / 24. 11. 2015.\nSkupština grada Banjaluka usvojila je danas Nacrt budžet za 2016. godinu, koji je predviđen u iznosu od 128.270.000 KM.\nGradonačelnik Banjaluke Slobodan Gavranović smatra da ovaj budžetski okvir može da zadovolji potrebe grada u narednoj godini i obezbijedi blagi rast novih ulaganja.\n“Vodili smo računa o našoj osnovnoj politici, koju smo definisali nekoliko godina ranije, a to je da prioritet u budžetu imaju socijalna davanja i da ne može biti razmatrano umanjenje ovih sredstava”, rekao je Gavranović novinarima tokom skupštinske pauze.\nGavranović ističe da stvaranje uslova za što bolje privredne aktivnosti u gradu treba da bude dominantno u budžetu, dodajući da je i ove godine direktno i indirektno izdvojeno više od 3,5 miliona KM za podsticaje u privredi.\nOn je dodao da će iznosi za određene projekte u oblasti poljoprivrede biti zadržani na ovogodišnjem nivou ili će biti povećani.\n“Kada je riječ o izgradnji infrastrukture na seoskom području, iduće godine planiramo da nastavimo sa radovima na Crnom vrelu, kao i na projektu regionalnog vodovoda `Banjica`”, rekao je Gavranović.\nOn je naveo da se naredne godine planira nastavak ulaganja u izgradnju novih saobraćajnica i putne mreže, te mosta u naselju Česma, kao i obnovu tvrđave Kastel.\n“Plan nam je da iduće godine započnemo i sanaciju Kulturnog centra `Banski dvor`, za šta smo izdvojili određeni iznos, ali ćemo morati tražiti i druge izvore prihoda”, rekao je Gavranović.\nOn smatra da je predviđeni budžet realan, ukoliko svi shvate da moraju izvršavati svoje obaveze.\nGavranović kaže da prihod od poreza na nepokretnost može biti i veći od osam miliona KM, koliko je predviđeno budžetom za narednu godinu.\n“Stanje na terenu je nepouzdano i neprimjereno, jer građani ili ne prijave ništa ili prijave samo dio imovine”, rekao je Gavranović.\nOdbornik PDP-a u Skupštini grada Banjaluka Zoran Talić smatra da se budžet za narednu godinu previše bazira na prognozama bez ikakvih garancija, te ističe da više treba raditi na privrednim aktivnostima.\n“Bitno je da grad Banjaluka i njen gradonačelnik predlože operatibilan plan, ne samo za prikupljanje prihoda, nego i za njihovu potrošnju”, rekao je Talić.\nU nastavku sjednice odbornici će, između ostalog, razmatrati informacije o stanju i dostignutom stepenu razvoja turizma na području Banjaluke, o omladinskim aktivnostima za 2015. godinu, kao i o godišnjim aktivnostima udruženja građana i nevladinih organizacija od interesa za grad.\nEKSPLODIRALA BOMBA KOD SRPSKE AMBASADE U TUNISU: Šestoro mrtvih u napadu\nMoskva: Ruski avion nije bio u turskom vazdušnom prostoru


EBRD odobrila kredit 2,3 milijarde dinara OTP banci – Bankar.rs\nHome/BANKE/EBRD odobrila kredit 2,3 milijarde dinara OTP banci\nEvropska banka za obnovu i razvoj (EBRD) je OTP banci Srbija odobrila zajam u iznosu od 2,3 milijarde dinara (20 miliona evra) za dalje kreditiranje malih i srednjih preduzeća (MSP) u Srbiji, saopšteno je danas.\nKreditna linija će služiti kao podrška kreditiranju privatnih preduzeća u vidu linija za obrtni kapital i investicionih kredita, pre svega za MSP koji posluju u ekonomski manje razvijenim delovima zemlje.\nTaj zajam je odobren kao podrška postpandemijskom oporavku srpske privrede i jačanju njene otpornosti na srednji i duži rok. Ona će dodatno osnažiti pristup kreditiranju MSP u dinarima u Srbiji, gde je gotovo 60 odsto kreditnog portfolija bankarskog sektora u evrima, navodi se u saopštenju OTP banke.\nPredsednik Izvršnog odbora OTP banke Predrag Mihajlović je rekao da ta banka snažno podržava sektor MSP jer on predstavlja kičmu domaće privrede.\nEBRD je vodeća investiciona institucija u Srbiji gde je uložila više od 6,9 milijardi evra u 296 projekata. Fokus banke u Srbiji jeste razvoj privatnog sektora, poboljšanje javne komunalne infrastrukture i olakšavanje tranzicije zemlje ka zelenoj ekonomiji.\nEBRD OTP BANKA SRBIJA A.D. Novi Sad\nPregled štampe - sreda 08.12.2021.


Štaviše, Ford je nakon svoje studije istakao da vožnja, pre svega sportskog automobila, znaèajno utièe na popravljanje metalnog zdravlja kod ljudi.\nU Fordovom eksperimentu volonteri su gledali popularnu TV seriju "Igra prestola" (Game of Thrones), navijali za svoj fudbalski tim (amerièki fudbal, prim. aut), pohaðali èasove plesa (salsa), ljubili se sa partnerom, išli u kupovinu, meðutim, nijedna osoba nije bila uzbuðenja prilikom obavljanja tih radnji kao prilikom vožnje sportskog automobila.\nKompanija je analizirala otkucaje srca i moždane aktivnosti volontera uz pomoæ neuro nauènika prilikom vožnje njenih popularnih sportskih modela Focusa RS, Focusa ST i Mustanga.\nNa posebnim ekranima u vozilu su se palila svetla zahvaljujuæi savremenoj tehnologiji kada su uèesnici eksperimenta doživljavali visok stepen uzbuðenja.\nPrema rezultatima istraživanja, uèesnici su beležili proseèno 2,1 nivo "ubzuðenja" prilikom vožnje u automobilima, u kupovini nivo je bio 1,7, gledanje Igre prestola je izazivala 1,5, a iza svega toga su ljubljenje (iznenaðenje?) i ples.\nFordov eksperiment je utvrdio da veæe uzbuðenje u osobi od vožnje automobila izaziva jedino vožnja rolerkosterom. Tu je rezultat 3.\nAmerièka kompanija istièe da cilj istraživanja nije samo promocija njegovih automobila veæ da æe ga iskoristiti za bolje razumevanje reakcija i emocija koje izaziva u ljudima vožnja automobila kako bi je uèinili zdravijom.\nU svakom sluèaju, poruka ovog Fordovog eksperimenta je jasna – ako želite da budete sreæni, rešite se neraspoloženja, tuge, depresije, kupite sportski automobil, ili bar malo "jaèi" heèbek i vozite se svakodnevno.


Mini-koraci ka mini-Šengenu | Restart Magazin\nSvaku vest o takozvanim „zelenim koridorima“ koji predviđaju slobodan protok robe, Radoje Đoković čeka kao ozeblo sunce. Njegova firma bavi se i transportom i izvozom voća i povrća i svaki sat proveden na granici za svaki od njegovih biznisa je realan novčani gubitak.\n„Ako vozim lako kvarljivu robu, malinu recimo, ona ima sedam dan rok trajanja, posle sedam dana već počinje da buđavi. A ja izgubim jedan dan na graničnom prelazu i onda moja faktura automatski ide s rabatom, jer imam robu koja je kupcu manje dostupna kao sveža“, objašnjava Đoković.\nPodaci pokazuju da svaki minut čekanja na granici, prevoznike košta dva evra po kamionu, a da su na graničnim prelazima u regionu čekali u proseku 26 miliona sati godišnje. Đokovića čekanje na granici košta i kada ne prevozi maline.\n„Da bih kao prevoznik ostvario neku zaradu, moj kamion za Holandiju, na primer, mora da napravi bar tri kruga. Ako bude čekao na granici, on stiže da napravi dva, a s dva kruga mogu samo da poplaćam račune, vozače i da mi ne ostane ništa“, priča Đoković za DW.\n(Ne)uspesi zajedničkog tržišta\nDeklaracija koju je šest država Zapadnog Balkana potpisalo 2018. godine u Sofiji trebalo bi ovoj nepovoljnoj statistici da stane na put. Naime, lideri regiona dogovorili su se o uspostavljanju zajedničkog tržišta, koje bi olakšalo slobodan protok robe, ljudi i usluga.\nPrvi koraci učinjeni su kada su aprila prošle godine uspostavljeni takozvani „zeleni koridori“ koji ubrzavaju prolaz hrane i medicinske opreme. „Znači u koloni koja leti zna da bude i po pet kilometara, kamion koji vozi svežu kvarljivu robu prođe tu kolonu i javi se policajcu, policajac se uveri da je to tako i on ga sprovodi da ne bude poslednji u redu“, priča Đoković kako zeleni koridori izgledaju u praksi.\nStatistika beleži da je već u prvoj godine više od pola miliona kamiona iskoristilo benefite pojednostavljenih procedura. Đoković, međutim tvrdi da zeleni koridori još uvek više funkcionišu na papiru, nego u praksi.\n„Kad bilo koga pitate šta je to zeleni koridor u praktičnom smislu, niko ne zna da vam kaže, jer da bi to stvarno funkcionisalo u praksi, morali bi granični kapaciteti da se prošire, jer u praksi se dešava da ne postoji prostor da kamion prođe“, priča ovaj prevoznik.\nOsim zelenih koridora, plan za uspostavljanje zajedničkog tržišta predviđa i da se do 2024. godine omogući slobodno kretanje ljudi samo uz ličnu kartu, međusobno priznavanje diploma ili niži bankarski troškovi za plaćanje i prenos novca.\n„To je najambiciozniji projekat koji se iskristalisao u okviru Berlinskog procesa. Kada pogledate taj akcioni plan, vidite da to zaista jesu korenite promene koje zahtevaju i usklađivanje zakonodavstva“, kaže za DW Marko Savković iz Beogradskog fonda za političku izuzetnost.\nJedna od mera koja je u javnosti pobrala najviše aplauza je ukidanje rominga koje je nastupilo 1. jula ove godine. Za Crnu Goru ova mera je došla u najboljem mogućem trenutku, kaže za DW ministar ekonomskog razvoja Jakov Milatović.\n„To u neku ruku jeste dalo i dodatni impuls oporavku turizma. Naš turizam je ove godine snažno bio oslonjen na goste iz regiona i roming-fri inicijativa jeste pomogla ljudima da se osećaju kao kod kuće“, kaže Milatović.\nAli đavo se i u ovom slučaju sakrio u detaljima. Iako telefoniranje i SMS poruke jesu bili po istoj ceni kao kod kuće, pravila za korišćenje mobilnog interneta razlikuju se od operatera do operatera. Tako je građane koji su kući zvali preko Vibera umesto redovnog telefonskog poziva na narednom telefonskom računu sačekalo neprijatno iznenađenje koje je ugušilo početni entuzijazam zbog integracije regiona.\nEkonomija (ne) može da pobedi politiku\nNa Sofijsku deklaraciju se pre dve godine naslonila i inicijativa „Mini Šengen“ koji su pokrenuli predsednik Srbije Aleksandar Vučić i premijeri Albanije i Severne Makedonije, Edi Rama i Zoran Zaev. Inicijativa je prošle godine preimenovana u „Otvoreni Balkan“. „Ona zapravo pozajmljuje ideje zajedničkog regionalnog tržišta. To je maltene jedno sve isto, ali je ideja ako trojica lidera stanu iza tog procesa da će se brže doći do rezultata“, kaže Marko Savković.\nAli umesto da procese ubrza, ona ih je prebacila na teren politike. Kosovo je prvo inicijativi reklo izričito „ne“, a iz Bosne i Hercegovine kritike da se kroz taj proces nameće dominacije Srbije. „Otvoreni Balkan ima svoju jaku političku dimenziju, to je jasno. To jeste jedan pokušaj da se nametnete kao lider i da pokažete kako imate rešenje dok su evrointegracije u zastoju. Međutim, ja to vidim kao jednu vrstu puša za ovu ideju zajedničkog tržišta“, ocenjuje Savković.\nTaj „puš“ trebalo je da da i susret trojice lidera na forumu „Zapadni Balkan, jedan region, jedno tržište – korak prema zajedničkom tržištu EU“ u Novom Sadu, ali su lideri Srbije i Albanije otkazali su prisustvo. Samo dan ranije premijer Albanije je prilikom susreta s Aljbinom Kurtijem uputio kritike na račun Srbije zbog krize na administrativnim prelazima između Srbije i Kosova.\nUmesto predsednika Srbije, premijerki Srbije Ana Brnabić je tako pripao zadatak da uveri da ekonomska saradnja neće pokleknuti pred političkim krizama. „Šta god se desilo i kakve god izazove imali u okviru regiona, a svakako na relaciji Beograd-Priština, Beograd će uvek biti tu da razgovara o regionalnoj saradnji. Regionalna saradnja je jedan od dva najvažnija spoljnopolitička prioriteta“, poručila je Ana Brnabić s foruma u Novom Sadu.\nI Makedonski premijer Zoran Zaev je putem video linka poslao poruku o neophodnosti poverenja. „Najveći izazov će biti uspostavljanje poverenja, ali ja mislim da to može da se postigne ukoliko su političke strukture usmerene na to“, rekao je Zaev. „Postoji poverenje između Severne Makedonije, Srbije i Albanije, ali mi moramo da prenosimo to poverenje u regionu i ja sam uveren da će i druge zemlje zapadnog Balkana pokazati to i pridružiti nam se.“\nSledeća zemlja koja bi taj korak mogla da napravi je Crna Gora. „Do sada se prožimala ideja da je ta inicijativa zamena za proces evrointegracija, što ja doživljavam kao nešto što zaista nije tako i Crna Gora je sada spremna da razmotri svoje učešće“, rekao je crnogorski ministar Jakov Milatović za DW. „Jedini odgovor na političke nestabilnosti i izazove regiona jeste upravo još snažnija ekonomska povezanost.“\n← Izrael: milion ljudi odjednom gubi pravo na kovid pasoše\nMuzika umesto minuta ćutanja →


U Posavini sve manje duvana, uzgajivači trpe pritiske\n21. Nov 2019 732\nPoljoprivredna zadruga „Obudovac“ privodi kraju otkup duvana. Kooperanati iz Posavine i Semberije do sada su joj isporučili 41 tonu duvana, ili upola manje nego prošle godine. Prosječan prinos duvana bio je jednu tonu po hektaru.\nDrago Dujković iz Obudovca u posljednjih deset godina površine pod duvanom smanjio je sa osam na četiri hektara, te se preorijentisao na ratarske kulture i stočarstvo. S obzirom na to da je mnogo uložio u sušare za duvan, sisteme za navodnjavanje i mehanizaciju, kaže da ne može potpuno da “ugasi” proizvodnju, ali da se ona više ne isplati.\n- Imam sisteme za navodnjavanje i zato sam uspio spasti duvan, ali je rod znatno manji od očekivanog, imali smo oko 170 kilograma po dunumu - kaže Dujković i podsjeća da je u rodnim godinama to bilo oko 250 kilograma po dunumu.\nPrema podacima poljoprivrednih zadruga “Obudovac” i “Slatinka”, u posljednjih deset godina broj kooperanata i površina pod duvanom, smanjen je trostruko. Duvanari smatraju da u BiH nema dobre volje da se ova proizvodnja održi povećanjem podsticaja iz naplaćenih akciza na cigarete i zaštitom domaćeg duvana na tržištu.\nDirektor Poljoprivredne zadruge “Obudovac” Maksim Petrović kaže da je ova vrsta proizvodnje izložena brojnim pritiscima.\n- Teško je opstati u situaciji kad smo stalno izloženi raznim konktrolama i inspekcijama, iako je naš posao legalan i obavljamo ga decenijama. Mi to tumačimo kao jednu vrstu pritiska na ovu vrstu proizvodnje - kaže Petrović.\nIstiče da Zadruga intenzivno radi na rješavanju tih problema u razgovorima sa Upravom za indirektno oporezivanje i drugim institucijama.\nPetrović kaže da je otkupljeni duvan uskladišten, ali da još nije poznato gdje će ići na dalju obradu. Istovremeno, u Zadruzi traže kupca za duvanarsku sirovinu u inostranstvu.\n- Pregovaramo sa dvije firme koje se bave preradom duvana u Orašju i Gradačcu i nadamo se da ćemo taj posao uskoro završiti, jer moramo ispoštovati određene rokove i poluobrađenu sirovinu prodati - kaže Petrović.\nProteklu duvanarsku sezonu obilježili su pad kvaliteta i prinosa, a skupa proizvodnja, niske otkupne cijene i nedostatak radne snage navode proizvođače na razmišljanje o daljem smanjenju površina.\nPoljoprivredne zadruge “Obudovac” i “Slatinka” ove godine imale su ugovorenu proizvodnju duvana u Posavini i Semberiji na ukupnoj površini 170 hektara kod 75 kooperanata.\nTagovi: duvan Šamac posavina uzgajivači prinos proizvodnja


Izvor: B92, 10.Avg.2020, 18:30\nTošiba je tiho zatvorila svoj odsek za prizvodnju prenosnih računara, stavivši tačku na ovo poglavlje svog poslovanja nakon 35 godina. Ova kompanija je pre dve godine Šarpu prodala 80,1% udela u proizvodnji PC računara za 36 miliona dolara, nakon čega je Šarp to preimenovao u "Dynabook". Preuzimanje je zaključeno, nakon što je i preostalih >> Pročitaj celu vest na sajtu B92 << 19,9% deonica promenilo vlasnika.\n"Rezultat ovog transfera je potpuno vlasništvo 'Dynabooka', koji je odsad u celosti pod vlasništvom Šarpa", objavili su iz kompanije Tošiba.\nPrvi Tošibini laptopovi 1985. godine su imali, za to vreme, moćne T1100 baterije koje se mogu menjati, mesto za flopi-disk i 256 KB memorije. Cena uređaja je sredinom osamdesetih iznosila oko 2.000 američkih dolara.\nTošiba je devedesetih i ranih dvehiljaditih bila na samom vrhuncu, ali dolaskom sve većeg broja novih igrača, njihova ograničena ponuda uzrokovala je pad popularnosti.\nBlic: POSLE 35 GODINA Japanska kompanija prekinula proizvodnju laptopova\nIzvor: Radio Televizija Vojvodine, 11.Avg.2020, 02:01\nJapanski proizvođač Tošiba je nakon odluke o prestanku proizvodnje ostatak deonica svog odseka za računare prodao kompaniji Šarp...Kompanija je tiho zatvorila svoj odsek za prizvodnju prenosnih računara, stavivši tačku na ovo poglavlje svog poslovanja nakon 35 godina...Ova kompanija je pre...


Trump: Demokrate su same krive za hakiranje\nNovoizabrani američki predsjednik Donald Trump okrivio je žrtvu navodnih ruskih cyber napada, Nacionalni komitet Demokratske stranke, da je sam dozvolio upad hakera u svoje računarske sisteme.\nNakon jučerašnjeg sastanka sa vrhom američkih obavještajnih službi koje su mu predale povjerljivi izvještaj o navodnim pokušajima Rusije da utiče na predsjedničke izbore 2016. godine, Trump se ponovo oglasio na Twitteru.\n"Veliki nemar Nacionalnog komiteta Demokratske stranke dozvolio je da dođe do hakiranja. Nacionalni komitet republikanaca ima jaku odbranu", naveo je Trump na društvenoj mreži.\nU javnoj verziji zvaničnog izvještaja obavještajnih službi navodi se da je ruski predsjednik Vladimir Putin lično naredio da se utiče na američku predizbornu kampanju u korist Trumpa, između ostalog tako što će koristiti "botove" da šire negativnu propagandu o protukandidatkinji Hillary Clinton, hakirati određene e-mailove u stožeru demokrata i predati ih WikiLeaksu.\nU izvještaju, objavljenom nedugo nakon sastanka sa Trumpom, ne navodi se na koji način su SAD došle do informacija. Nakon sastanka sa šefovima obavještajnih službi, Trump je AP-u rekao da je "puno saznao" i da mu se "mnogo sviđaju", ali je odbio kazati da li prihvata navode da mu je Rusija pomogla da pobijedi na izborima.


Objektivno1 :: BIZnisINFO :: Snižavanje ciljane stope inflacije za 2017. i 2018. godinu\nNaslovna | BIZnisINFO | Snižavanje ciljane stope inflacije za 2017. i 2018. godinu\n01. 11. 2016. Srbija\nUvažavajući kretanja u periodu od usvajanja Memoranduma Narodne banke Srbije o ciljanim stopama inflacije do 2018. godine, Narodna banka Srbije će, u saradnji sa Vladom Republike Srbije, sniziti ciljanu stopu inflacije počevši od 2017. godine sa 4%±1,5 p.p. na 3%±1,5 p.p.\nGlavni razlog za sniženje cilja je znatno popravljanje makroekonomskih fundamenata i izgleda Srbije za naredni period; pre svega održivo smanjenje spoljne i unutrašnje neravnoteže, kao i rizika ulaganja u Srbiju. Dobro odmerene mere monetarne politike i puna koordinacija sa merama fiskalne politike, uz odlične rezultate fiskalne konsolidacije, opredelili su da inflacija u Srbiji u protekle tri godine bude na niskom i stabilnom nivou koji je uporediv sa razvijenim zemljama i konzistentan s novim ciljem - navela je NBS u saopštenju.\nVažan razlog za promenu cilja je pad inflacionih očekivanja finansijskog sektora i privrede. Snižena inflaciona očekivanja, koja su već duži period relativno stabilna, potvrda su većeg kredibiliteta monetarne politike Narodne banke Srbije.\n- Podsećamo da je u roku kraćem od godinu dana inflacija u Srbiji snižena za više od 10 procentnih poena – sa 12,8% koliko je iznosila u januaru 2013. godine na 2,2% u oktobru 2013. godine, nakon čega se kretala na nivou oko i ispod donje granice ciljanog koridora. Finansijski sektor i privreda očekuju da će se inflacija u naredne dve godine kretati između 2% i 3%, što je u okviru granica novog cilja i, samim tim, olakšava njegovo postizanje - navode u NBS.\nPored toga, rast regulisanih cena trebalo bi da ostane relativno nizak u narednom periodu, zahvaljujući opredeljenju Vlade Republike Srbije da neracionalnosti u poslovanju javnih preduzeća rešava prvenstveno smanjenjem troškova poslovanja, a ne, kao ranije, poskupljenjima robe i usluga tih preduzeća.\n- Sniženje cilja potvrđuje rešenost i Narodne banke Srbije i Vlade da Srbija ostane u grupi evropskih zemlja s niskom i stabilnom inflacijom. Time se dodatno smanjuje neizvesnost u poslovanju preduzeća i popravlja investiciona klima. Smanjenje cilja može da podstakne i pad dugoročnih kamatnih stopa na dinare, kao i veću upotrebu dinara u finansijskom sistemu, a time i smanjenje troškova i valutnog rizika kod finansiranja dugoročnih potreba privrede, stanovništva i države - stoji u saopštenju.\nTabaković: Inflacija će da pada od sredine 2013.


Home / Zelena ekonomija / Održivom poljoprivredom do bolje klime\n3. Jula 2020. 12. Jula 2020. AdminLeave a Comment on Održivom poljoprivredom do bolje klime\nPromocija principa održivog razvoja na lokalnom nivou je već duži niz godina u fokusu delovanja UNEKOOP-a. Klimatske promene su se u poslednje vreme nametnule kao prioritet. Kao logičan nastavak dosadašnjih aktivnosti koncipiran je projekat „Održivom poljoprivredom do bolje klime” koji se realizuje oviru regionalnog projekta „GEAR – Zelena ekonomija za razvoj regiona (Green Economy for Advanced Region). Projekat finansira Evropska unija a u Srbiji sprovodi Smart kolektiv. Nastavljajući uspešnu saradnju partner UNEKOOP-a na ovom projektu je Fakultet za primenjenu ekologiju „FUTURA”.\nOpredeljenje za ovu temu leži u činjenici da Srbija iz poljoprivrede ostvaruje 11,4% svog domaćeg bruto proizvoda (BDP). Poljoprivreda je izuzetno pogođena negativnim posledicama klimatskih promena (suša, poplave, grad, bolesti…). Primera radi, procena je da je od 2000. godine do sada Srbija pretrpela štetu samo od suša od 5,5 milijarde dolara.\nSa druge strane poljoprivreda ima mnoštvo negativnih uticaja na životnu sredinu i klimu posebno.Prema podacima EU emisija GHG gasova iz poljoprivrede iznosi preko deset odsto.\nGlobalni ciljevi održivog razvoja UN, Pariski sporazum, EU „Mapa puta 2050”, CAP i domaći strateški i zakonski dokumenti koji se baziraju na međunarodnim aktivnostima pozivaju na akciju da se predupredi katastrofa usled konstantnog povećanja globalne srednje temperature i da se ona značajno svede ispod dva stepena celzijusa.\nStrateška opredeljenja kreću se u pravcu da borba protiv klimatskih promena bude i razvojna ekonomska šansa kroz zagovaranje „zelene ekonomije” zasnovane na znanju i „eco friendly” principima.\nProjekat „Održivom poljoprivredom do bolje klime” je samo deo šireg programskog opredeljenja pružanja podrška osnaživanje zelene ekonomije kroz diverzifikaciju poljoprivrede u cilju mitigacije i adaptacije na klimatske promene.\nU cilju ostvarivanja predviđenih ciljeva planirana je kombinacija informativno edukativnih aktivnosti kroz organizaciju radionice, distribuciju uputstava i demonstracione terenske posete. Tokom celokupnog trajanja projekta biće realizovana promotivna kampanja. U tu svrhu održana je radionica zainteresovanih strana, aktivirana veb prezentacija www.gear.unecopn.org i postavljeni bilbordi.\nUčesnici radionice u Bojčinskoj šumi (Surčin) imali su priliku da se upoznaju sa praktičnim primerima „održive poljoprivrede” u okviru Spomenika prirode „Bojčinska šuma” kao što je uzgoj autotohnih životinja (mangulice, magarci), korišćenje konja/jahanja u svrhu lečenja, proizvodnju prehrambenih proizvoda na bazi šumskih plodova.\nBazirajući se na stečenim iskustvima u svrhu adaptacije na klimatske promene i razvoja zelenog preduzetništva posebna pažnja biće posvećena osnaživanju kapaciteta za diverzifikaciju lokalne poljoprivrede zasnivanjem plantaža brzorastućih energetskih biljaka. Dodatna vrednost projekta biće praktična demonstracija promena praksi u poljoprivredi u cilju poboljšanja „karbonskog otiska” korišenjem solarne energije za navodnjavanje u funkciji supstitucije fosilnih goriva i smanjenja emisije GHG, ali i povećanja konkurentnosti usled smanjenja troškova energenata.


Kreditni rejting Srbije na nivou B+ - Biznis i Finansije\nHome\tVestiEkonomija\tKreditni rejting Srbije na nivou B+\nAgencija Fič Rejtings (Fitch Ratings) popravila je izglede Srbije za poboljšanje kreditnog rejtinga za dugoročno zaduživanje u domaćoj i stranoj valuti sa “stabilnih” na “pozitivne” i potvrdila kreditni rejting Srbije na nivou “B+”, saopštila je danas Narodna banka Srbije (NBS).\nRejting agencija je ocenila da su popravljanju izgleda za poboljšanje kreditnog rejtinga Srbije doprineli brži ekonomski rast od očekivanog, dosledno sprovodjenje plana fiskalne konsolidacije i smanjenje eksterne neravnoteže.\n“Agencija Fič Rejtings revidirala je projekciju rasta bruto domaćeg proizvoda (BDP) za 2015. naviše, sa 0,0 odsto na 0,7 odsto, dok se u 2016. očekuje rast od 1,7 odsto. Reviziju projekcija naviše izvršili su zbog bržeg rasta investicija i manjeg pada finalne potrošnje”, navodi NBS.\nKao rezultat sprovodjenja kredibilnog programa konsolidacije, fiskalni deficit u 2015. biće znatno manji od inicijalno projektovanih 6,3 odsto BDP-a i iznosiće 4,1 odsto BDP-a, utvrdio je Fič Rejtings uz ocenu da će nastavak uspešnog sprovodjenja programa konsolidacije doprineti održivosti javnih finansija.\nDodali su da je tekući deficit u 2015. u celosti pokriven stranim direktnim investicijama, što smanjuje potrebu za eksternim finansiranjem, kao i da je “eksterna neravnoteža smanjena i da se u srednjem roku očekuje tekući deficit izmedju četiri i pet odsto BDP-a”.\nPozitivno se ocenjuju i napori Srbije u popravljanju poslovnog okruženja, što potvrdjuje i napredak na rang listi izveštaja o uslovima poslovanja Svetske banke (Doing Business 2016), a kao potencijalni rizik navodi se proces strukturnih reformi, pre svega u javnom sektoru.\nOdstupanje od plana dogovorenog sa MMF za rešavanje pitanja strateških javnih preduzeća bi, prema njihovoj oceni, moglo da ima negativan uticaj.\nAgencija Fič Rejtings konstatuje da je srpski bankarski sektor, sa adekvatnošću kapitala od 21,4 odsto visoko kapitalizovan, dodaje se u saopštenju.\n“Iako visok nivo problematičnih kredita predstavlja izazov, konstatuje se da je Vlada Srbije usvojila strategiju za njihovo rešavanje koja treba da doprinese rastu kreditiranja privatnog sektora”, prenela je NBS.


Pomoći deci Haitija – Nadlanu.com\nPomoći deci Haitija\nBEOGRAD, 19. januara 2010. (Beta) - Kancelarija UNICEF-a u Srbiji pozvala je u utorak građane da pomognu deci ugroženoj katastrofalnim zemljotesom na Haitiju, gde deca čine gotovo polovinu ukupnog stanovništva.\nGrađani Srbije mogu da uplate novac na poseban žiro račun koji je otvorila Kancelarija UNICEF-a. Donacije se mogu uplatiti na žiro račun 908-20501-70, sa obaveznim pozivom na broj 400702-0070200003240, svrha uplate 111 - "Pomoć ugroženoj deci na Haitiju", navodi se u saopštenju UNICEF-a.\nUplata se može izvršiti i elektronski na internet sajtu UNICEF-a u Srbiji www.unicef.rs gde se može naći više informacija o humanitarnoj krizi na Haitiju i angažovanju UNICEF-a u pružanju pomoći.\nPrema podacima međunarodnih humanitarnih organizacija, više desetina hiljada dece ostala su siročad posle zemljotresa. Tačan broj siročadi nije naveden, ali se pretpostavlja da je mnogo dece koja su ostala sama među porušenim zgradama i na ulicama Port-o-Prensa, u kojem vlada haos.


"Požar u džamiji ne smije pokolebati povratnike" - Kozarac.ba\nMinistar za izbjeglice i raseljene osobe RS-a Omer Branković ocijenio je da, ukoliko se utvrdi da se radi o podmetnutom požaru u džamiji u Fazlagića Kuli kod Gacka, očekuje od nadležnih organa brzu i efikasnu istragu radi otkrivanja i sankcioniranja počinilaca.\nBranković ističe da „saznanje za požar u kome je izgorjela džamija u Fazlagića Kuli mora nas mobilisati da svi, u okviru svojih nadležnosti, damo maksimalan doprinos u utvrđivanju uzroka požara“.\n„Povratnicima u Fazlagića Kuli i općini Gacko upućujem iskrena saosjećanja za sve teškoće i probleme s kojima se suočavaju u procesu povratka. Istovremeno izražavam podršku u njihovom istrajavanju da opstanu. Ovakvi nemili događaji ne smiju ih pokolebati, kako bi, uz pomoć državnih i entitetskih institucija, proces povratka doveli dokraja“, navodi resorni ministar RS-a.


četvrtak, 10 December 2009 18:52\nPoredak ljubavi – Porodični raspored je početkom 80-tih godina pod uticajem grupne dinamike, primalne terapije, transakcione analize i različitih oblika hipnoterapije razvio i prilagodivši ga savremenom terapeutskom pristupu metodološki uokvirio nemački psihoterapeut, filozof, teolog i pedagog Bert Helinger.\nPoredak ljubavi se uspešno primenjuje na svim kontinentima i pored naziva "Order of Love" poznat je i pod terminima "Familienaufstellung", "Constellation Work" ili "Hellinger-Work".\nPoredak ljubavi – porodični raspored je fenomenološka metoda, koja svojim efikasnim isceliteljskim dejstvom prevazilazi okvire klasičnog terapeutskog rada. To je način isceljenja koji uključuje kako nama poznato transpersonalno, tako i unutarnji duševni domen, i odnose unutar porodice i socijalne sredine. Ovaj postupak istovremeno prevazilazi granice ličnog i omogućava uvid u transgeneracijske dinamike i njihovo dejstvo na pojedinca. Spoznaja tih dinamika putem takozvanog kolektivnog pamćenja koje nas povezuje sa transpersonalnim omogućavajući nam uvid u povezanost i smisao odnosa dovodi do neverovantnog napretka i konačnog rešenja i ozdravljenja.\nReprezentativni osećaj zauzima centralno mesto u radu Poretka ljubavi. To je jedna od osnovnih ljudskih sposobnosti kojom se na telesnoj i osećajnoj razini mogu osećati iskustva i osećanja drugih ljudi i imati spoznaja i "znanje" o njima iako pre toga nisu dobijene nikakve kognitivne informacije o istima. Biti "Medijum" za iskustva drugih ljudi je sposobnost čoveka koja ima svoje korene u prapočetku ljudskog postojanja, predstavlja dakle jedno od najstarijih "znanja" ljudske vrste. Osim toga ono se koristi i u mnogim drugim savremenim vidovima terapije kao na primer u konceptima uzajamnog prenošenja u psihoanalizi. U Poretku ljubavi je dosegnut do sada najveći stepen diferencijacije ove sposobnosti. Porodični rasporedi predstavljaju takozvano "polje znanja" pomoću koga se praktično odslikava energetsko stanje u okviru (porodičnog) sistema sa izuzetno delotvorim isceliteljskim potencama. Oni svojim iskustvenim sadržajima duhovnog energetsko-informativnog polja potvrđuju i dopunjavaju i pojmove iz oblasti prirodnih nauka poput "Morfogenetskih polja" (Ruprert Sheldrake).\nRad u polju Poretka ljubavi je orjentisan ka rešenju i podvrgava se prirodnim poretcima i zakonitostima koji deluju unutar porodice ili sistema, dakle faktičnim kategorijama bez obzira na moralne kodekse. Povreda tih zakonitosti može dovesti do teških patnji i bolesti, njihovo ponovno uspostavljanje do isceljenja. Podvrgavanjem tim prirodnim zakonitostima i prepuštanjem energetskim procesima u službi života doseže se do ljubavi koja postaje odlučujuća i noseća snaga porodice. U te zakonitosti spada na primer pravo svih članova porodice (sistema) na pripadnost nezavisno od moralnih kodeksa. Tu spada i neprikosnoveno pravo na sopstvenu sudbinu, na sopstvenu patnju i krivicu. Tako na primer deca ne mogu da nose teret svojih roditelja već smeju i moraju svojim roditeljima prepustiti čast i dostojanstvo da se nose sa svojim bremenom i tako doprinesu prosperitetu sopstvenog života. Uključivanje predaka i mrtvih članova porodice kao i onih koji su se na primer ratnim stradanjima energetski vezali za porodicu dovodi do pomirenja na jednom dubljem nivou i živi dobijaju novu snagu.\nRad u polju Poretka ljubavi zahteva visoku stručnu postdiplomsku nadogradnju i kvalifikovanost i podrazumeva dobro poznavanje priznatih psihoterapeutskih metoda ali i sposobnost praktičara Poreka ljubavi da se odrekne predstave o kontroli nad situacijom i kako Bert Hellinger kaže, da "radi bez namere i straha".


ID Logistics koristi robote za obradu naloga - logistikaitransport.com\nID Logistics koristi robote za obradu naloga\nKompanija ID Logistics se pohvalila primenom novog automatizovanog sistema za komisioniranje i dopunu zaliha u svom novom logističkom objektu za e-trgovinu u Sesenji, u blizini Toleda u Španiji. Tačnije, ID Logistics implementiraće 80 LocusBotova, kooperativnih i autonomnih robota, na potpuno novoj lokaciji Sesena (30.000 m2), u blizini Toleda. Ovi roboti imaju zadatak da automatizuju lociranje, pripremu, utovar i istovar porudžbina, kao i dopunjavanje zaliha za sajt e-trgovine Woman’s Secret.\nPoput malih autonomnih kolica, ovi roboti u sklopu svoje opreme mogu imati različite vrste opreme za skladištenje u zavisnosti od vrste industrije u kojoj se koriste. Sa ekranom osetljivim na dodir koji u svakom momentu prikazuje robu koja se preuzima, sinhronizovani su sa komisionerom kako bi olakšali proces komisioniranja robe uz veću produktivnost.\nLocusBots roboti su u stanju da se samostalno kreću do lokacija za komisioniranje, računajući optimalne rute koje posle dele sa drugim robotima u sklopu sistema.\nZaposleni mogu da komuniciraju sa više robota koji rade nezavisno jedan od drugog, u cilju izvršenja nekoliko naloga i zadataka u isto vreme. Ova tehnologija štedi više od 40% vremena u poređenju sa konvencionalnim komisioniranjem. Osim toga omogućavaju smanjenje fizičkog napora zaposlenih u poređenju sa upotrebom ručnih kolica. Opremljeni Lidars senzorima i veštačkom inteligencijom, vizuelizuju svoje okruženje otkrivajući zaposlene i objekte.\nOva inovacija omogućava ID Logistics-u da napravi novi korak u procesu automatizacije i sigurnosti skladišnih procesa. Lako se integriše u WMS sistem, ne zahteva nikakav poseban lejaut, što olakšava implementaciju. Monitoring i izveštavanje su u realnom vremenu, u cilju najpreciznijeg praćenja produktivnosti.\nDa bi se greške svele na minimum, zadatak robota je da najpre prepozna jezik koji koristi komisioner, radi boljeg razumevanja i interakcije sa njim. Zatim će se na ekranu prikazati slike robe koja treba da se komisionira, i lokacije na koju treba da se odnese. Ova tehnologija, osim što povećava agilnost procesa komisioniranja robe, takođe doprinosi poboljšanju obuke zaposlenih.\nID Logistics najavila je raspoređivanje ukupno 120 robota na nekoliko lokacija grupe tokom narednih meseci.\nTri koraka da pretvorite vaše fakture u novac\nDodatna vrednost – umetnost današnjeg biznisa\nSiemens Logistics lansira rešenje za automatizovanu identifikaciju zagubljenih predmeta\nŠta je potrebno znati pre kupovine viljuškara?\nČip koji je srušio lanac snabdevanja


U 2016. godini očekuje se povećanje direktnih stranih ulaganja\nNaslovnica Posavina Doboj U 2016. godini očekuje se povećanje direktnih stranih ulaganja\nDoboj – Strana direktna ulaganja u BiH u narednoj godini bi se prema projekcijama trebala kretati oko 2,6 odsto bruto domaćeg proizvoda (BDP), što je procentualno povećanje od 0,2 odsto u odnosu na ovu godinu, potvrđeno je u Direkciji za ekonomsko planiranje BiH.\nAko bi se stvorili povoljniji uslovi, moguć je početak realizacije više ranije prolongiranih projekata iz elektroenergetike, kao što su Termoelektrana “Ugljevik tri” u vrijednosti od preko milijardu KM, te izgradnje malih hidroelektrana “Ulog” i “Mrsovo”. Uz to bi realizacija projekata izgradnje autoputa na dionici Doboj Jug-Žepče, na bazi koncesije, te dionice u okviru koridora “5 C” Doboj-Vukosavlje na principu javnog privatnog partnerstva mogli donijeti od 100 do 200 miliona evra na godišnjem nivou. Kao realna opcija pojavljuje se i početak djelimične privatizacije firmi iz oblasti telekomunikacija u državnom vlasništvu.Prema očekivanjima, za 2018. godinu direktna strana ulaganja bi iznosila oko 2,9 odsto, a u 2019. godini oko tri odsto BDP.\nUlaganja u elektroenergetski sektor, nastavak ulaganja u izgradnju putnih komunikacija i najavljena privatizacija dijela telekomunikacionih kompanija bili bi glavni nosioci ulaganja.U tim godinama može se očekivati i početak značajnijeg ulaganja u turističke projekate “Buroj-ozon” i Eko zona “Vlašić”, ukoliko bi se ostvarili potrebni preduslovi dobijanja svih dozvola i eksproprijacije zemljišta u prethodnom periodu. Moguće usporavanje privrednog rasta praćeno manjim direktnim ulaganjem iz zemalja EU i zemalja iz okruženja neodložno bi se odrazilo i u BiH.\nOvo bi se odrazilo na smanjeno interesovanje stranih ulagača za ulaganja u elektroenergetski sektor, infrastrukturne projekte, te proces privatizacije preostalog državnog kapitala. Kao prepreka bi se mogla pojaviti i smanjena potreba za električnom energijom u regionu uzrokovana manjom ekonomskom aktivnošću i padom cijena električne energije na tržištu.


Kurti u SAD tražio uklanjanje baza Srbije kod Kosova\nPremijer Kosova, Albin Kurti, rekao je da neće prihvatiti Zajednicu opština sa srpskom većinom u ovakvom obliku, jer je tu verziju u mnogim tačkama odbacio Ustavni sud.\nizvor: Gazeta express, Kossev\nPremijer Kosova Aljbin Kurti (Foto Kim)\nOn je rekao da sporazum sa Srbijom treba da bude fokusiran na uzajamno priznanje, a ne na Asocijaciju, i u tom pogledu kaže da je u skladu sa SAD.\n„Asocijacija nije prošla test suda. Asocijacija može da postoji, ali ne na nacionalnoj osnovi. Na način na koji je u duhu kakav jeste, ne. Morate imati na umu da u centru nije Asocijacija, već uzajamno priznanje. Nijedan američki zvaničnik ne kaže da Asocijacija treba da bude u centru“.\nKurti je rekao da je Kosovo „u redu“ u dijalogu sa Srbijom, ali ne i ona (Srbija prim. red.) – ne sa negiranjem Račka i odbijanjem priznanja nezavisnosti Kosova.\n„Kosovo nije napravilo korake unazad [u dijalogu], ali Srbija je zaostala jer ne priznaje zločine koje je počinila. Ja sam spreman, Srbija nije i nema krivice ni u jednoj instanci nezavisne države Kosovo“.\nKurti je rekao da je predsednik Bajden dobro formulisao da uzajamno priznanje treba da bude u centru. On je dodao i da je Kosovo u prošlosti činilo ustupke da dobije priznanje od Srbije, ali da se to nije desilo 10 godina.\n„Želimo normalizaciju i dijalog za dogovor, a ne dijalog za dijalog“.\nPremijer Kosova, Aljbin Kurti, izjavio je da je na svim sastancima sa političarima u Sjedinjenim Američkim Državama tražio uklanjanje 48 vojnih operativnih baza Srbije na granici sa Kosovom.\n„U Beloj kući me je primio Džejkob Saliven, koji je glavni čovek za bezbednost, s tim ciljem sam došao u SAD, radi investicija na Kosovu i bezbednosti za Kosovo. Ovom prilikom sam ukazao na čvrste veze koje Srbija ima sa Rusijom.\n„Tada sam, uz sve sastanke sa oko 20 kongresmena i senatora, tražio zatvaranje Ruskog humanitarnog centra u Nišu, zatim uklanjanje ruske kancelarije u okviru Ministarstva odbrane u Beogradu. Takođe, područje oko granice Kosova sa Srbijom, gde se nalazi 48 vojnih i žandarmerijskih operativnih baza koje su ofanzivne – tražio sam da odu radi bezbednosti Kosova, potrebna nam je demilitarizacija pojasa oko granice Kosova sa Srbijom. Razgovarao sam o svemu ovome i mogu da kažem da je naš odnos sa Sjedinjenim Državama izuzetno jak i neraskidiv“, rekao je Kurti u intervjuu za Glas Amerike, prenosi KlanKosova.tv.


Otvoren 10. FREI: Investicije jedan od glavnih pokretača razvoja | Radio Jadran\nPočetna Oko nas Budva Otvoren 10. FREI: Investicije jedan od glavnih pokretača razvoja\nU Crnoj Gori se konstantno stvaraju uslovi za razvoj i ulaganja, što rezultira rekordnim prihodima u turizmu, ulaganju investitora iz preko 100 zemalja svijeta, kao i poslovanju najprestižnijih svjetskih kompanija, posebno u oblasti ugostiteljstva.\nTo je kazao ministar održivog razvoja i turizma Pavle Radulović otvarajući u Budvi jubilarni deseti Festival nekretnina i investicija FREI.\nKako je saopšteno iz MORT-a, predstavljajući najznačajnije projekte u Crnoj Gori, ministar Radulović je istakao da su investicije ključni razvojni resurs, turizam pokretačka snaga.\n– Ono što sigurno predstavlja rezultat na koji smo veoma ponosni je činjenica da je prošle godine Crna Gora prvi put u svojoj istoriji ostvarila direktan i indirektan prihod od turizma u iznosu od više od 1 milijarde eura, našu zemlju je posjetilo 2,2 miliona turista, ostvareno je gotovo 13 miliona noćenja, a sve smo više prisutniji na najznačajnijim emitivnim tržištima u Evropi itd. Crnogorska ekonomija je u prošloj godini zabilježila rast po stopi od 5%, a rezultati ostvareni u turizmu značajno su doprinijeli ovom rastu i stabilnom kreditnom rejtingu – naveo je on.\nMinistar je podsjetio da je vrijednost ugovorenih investicija na kapitalnim projektima procijenjena na oko tri milijarde eura. Istakao je najveće projekte u Crnoj Gori, među kojima su Porto Montenegro u Tivtu, Aman Sveti Stefan, kompleks Luštica Bay, Portonovi, projekat katarske kompanije Qatari Diar na Plavim horizontima – Beyond Horizon, zakup kompleksa HTP Ulcinjska rivijera sa Konzorcijumom Karisma i td.\nMinistarka ekonomije Dragica Sekulić takođe je istakla da uz strane investiture ne dolazi samo novac već i znanje, što je primjetno u sferama građevine, turizma, energetskog sektora. Ona je kazala da je ta institucija u stalnoj komunikaciji sa privrednicima, kojima pomaže da budu konkurentniji na domaćem i stranom tržištu, kao i da povećaju proizvodni i izvozni kapacitet.\nSekulić je rekla da je iz tog razloga pripremljen Program za unapređenje konkurentnosti privrede koji će se realizovati u 2019. godini, a za koji je opredijeljeno 1,64 miliona eura koje će se dodjeljivati kao subvencije.\n– Zbog unapređenja privrede, promociju i upoznavanje privrednih subjekata sa benefitima koje mogu ostvariti kroz apliciranje u okviru ponuđenih programskih linija, želimo još više da se približimo privrednicima, da utrošimo cjelokupan iznos opredijeljenih sredstava, gdje ćemo kroz dugoročne efekte imati konkurentniju, inovativniju i izvozno orijentisanu privredu – kazala je ministarka.\n– Veoma smo optimistični u vezi da daljim unaprjeđenjima poslovne klime u zemlji. Vjerujemo da će Crna Gora nastaviti da bude pouzdan partner, naklonjen stranim investitorima – zaključio je Radulović.\nFestival nekretnina i investicija FREI u budvi trajaće do 16. maja.\nPrethodni članakZa Stari grad Budva izletnička taksa 1 euro\nSledeći članakProsječan aprliski račun za struju u Herceg Novom 26,42 eura


Poslanik konzervativaca: Britanska vlada ucenjuje protivnike premijera Džonsona | Kosova.info\nDom|Najnovije|Poslanik konzervativaca: Britanska vlada ucenjuje protivnike premijera Džonsona\nPoslanik konzervativaca: Britanska vlada ucenjuje protivnike premijera Džonsona\nPoslanik vladajućih britanskih konzervativaca Vilijam Reg optužio je vladu da ucenjuje i zastrašuje protivnike premijera Borisa Džonsona, koji je pod pritiskom dela partijskih kolega da podnese ostavku zbog niza kršenja antikovid mera.\nReg je rekao da su poslanici koji pozivaju na smenjivanje Džonsona sa čela vlade i Konzervativne stranke suočeni sa zastrašivanjem i pozvao ih da se obrate policiji.\nOn je optužio Džonsonove saradnike, ministre u vladi i druge, da „podstiču objavljivanje priča u medijima sa ciljem blaćenja onih za koje sumnjaju da nemaju poverenja u premijera“.\nPoslanicima koji su se pobunili protiv Džonsona zaprećeno je uskraćivanjem javnog finansiranja izbornih jedinica koje oni predstavljaju u parlamentu, naveo je Reg.\nReg je kazao da takvi postupci deluju kao ucena i dodao da savetuje kolege da ih prijave predsedavajućem donjeg doma parlamenta i komesaru londonske policije.\nDžonson, koji je krajem 2019. doveo stranku do najubedljivije pobede na izborima u poslednjih 40 godina, odbacio je Regove navode, rekavši da “nije video nikakve dokaze u prilog bilo koje od tih tvrdnji”, ali je dodao da će ih proveriti.\nRegove tvrdnje dolaze u trenutku previranja unutar Konzervativne stranke oko Džonsonove budućnosti. On je jedan od nekoliko desetina poslanika konzervativaca koji zahtevaju glasanje o poverenju Džonsonu.\nPoslanici su se pobunili protiv Džonsona nakon što je javnost nedavno saznala da su Džonson i njegovi saradnici prisustvovali žurkama u vreme strogih ograničenja koje je vlada uvela radi suzbijanja koronavirusa.\nPravila Konzervativne stranke nalažu da glasanje o poverenju lideru stranke može da bude inicirano ako takav zahtev potpiše 15 odsto njenih poslanika u donjem domu, odnosno njih 54.\nAko Džonson izgubi eventualno glasanje o poverenju, o čemu bi se izjašnjavalo 359 poslanika Konzervativne stranke, on više ne bi bio na čelu partije. Usledio bi proces nadmetanja kandidata za novog lidera stranke, a pobednik bi automatski bio i novi premijer.\nU slučaju da većina konzervativnih poslanika podrži Džonsona, novo glasanje o poverenju ne bi moglo da bude održano u narednih godinu dana.\nSrbija: Razmatramo pravne osnove za odluku Vlade, uvek smo poštovali zakon


Muzička škola "Josif Marinković" objavila više konkursa za zapošljavanje\nMuzička škola „Josif Marinković“ iz Zrenjanina objavila je konkurs za zapošljavanje na više radnih mesta.\nŠkoli je potreban nastavnik umetničkih i stručnih predmeta u muzičkoj školi i određenih stručnih predmeta u stručnoj školi sa odeljenjskim starešinstvom, na neodređeno vreme za predmete – Gitara u osnovnoj muzičkoj školi, sa 75 posto radnog vremena, zatim gitara u srednjoj muzičkoj školi, sa 15 posto radnog vremena, i Kamerna muzika u srednjoj muzičkoj školi, sa 10 posto radnog vremena.\nMuzička škola zapošljava i stručnog saradnika – nototekara.\nOtvoren je oglas i za radna mesta nastavnika umetničkih i stručnih predmeta u muzičkoj školi i određenih stručnih predmeta u stručnoj školi sa odeljenjskim starešinstvom za predmete – Klavir u osnovnoj muzičkoj školi, sa 6,04 posto radnog vremena, Klavir u srednjoj muzičkoj školi, sa 10 posto radnog vremena, Uporedni klavir u srednjoj muzičkoj školi, sa 15 posto radnog vremena, Čitanje s lista u srednjoj muzičkoj školi, sa 10 posto radnog vremena, Korepeticija u srednjoj muzičkoj školi, sa 10 posto radnog vremena, Kamerna muzika u srednjoj muzičkoj školi, sa 10 posto radnog vremena, i korepetitor u osnovnoj muzičkoj školi, sa 38,96 radnog vremena. Ovi poslovi su na neodređeno vreme.\nŠkoli je potreban i štimer muzičkih instrumenata.\nRaspisan je oglas za prijem u radni odnos nastavnika umetničkih i stručnih predmeta u muzičkoj školi i određenih stručnih predmeta u stručnoj školi sa odeljenjskim starešinstvom za predmet Violina, u osnovnoj muzičkoj školi, kao i Gitara, takođe u osnovnoj muzičkoj školi.\nMuzička škola zapošljava i korepetitore\nŠkoli su potrebni i nastavnik umetničkih i stručnih predmeta u muzičkoj školi i određenih stručnih predmeta u stručnoj školi sa odeljenjskim starešinstvom, za predmete – Gitara u osnovnoj školi, sa 70 posto radnog vremena, i Gitara u srednjoj muzičkoj školi, sa 30 posto radnog vremena. Ovi poslovi su na neodređeno vreme.\nZa prijem u radni odnos na neodređeno vreme otvorena su radna mesta – korepetitor u osnovnoj muzičkoj školi, sa 65 posto radnog vremena, i korepetitor u srednjoj muzičkoj školi, sa 35 posto radnog vremena.\nTagoviMuzička škola "Josif Marinković" Posao\nKadeti FK Proleter odigrali prijateljski meč sa vršnjacima iz Crvene zvezde


Svetske agencije: Potvrđena neosporna dominacija Vučića - 02.04.2017, Sputnik Srbija\nBritanska agencija Rojters prva je večeras pod oznakom hitno objavila, pozivajući se na rezultate Ipsosa, da je premijer „Aleksandar Vučić ubedljivo pobedio na... 02.04.2017, Sputnik Srbija\n22:16 02.04.2017 (Osveženo: 22:23 02.04.2017)\n© Tanjug / JAROSLAV PAPBrojanje glasova posle predsedničkih izbora\nBritanska agencija Rojters prva je večeras pod oznakom hitno objavila, pozivajući se na rezultate Ipsosa, da je premijer „Aleksandar Vučić ubedljivo pobedio na predsedničkim izborima u Srbiji sa 58 odsto glasova“, a pod ovom oznakom tu vest su ubrzo objavili američki AP, francuski AFP, ruske novinske agencije RIA Novosti i Tass.\nRojters ocenjuje da je ovaj rezultat potvrdio skoro nespornu dominaciju Vučića u ovoj balkanskoj zemlji, koju on želi da odvede u Evropsku uniju, istovremeno zadržavajući snažne veze sa Rusijom.\nRuski Tass, Ria novosti i „Raša tudej“ takođe izveštavaju da Vučić pobeđuje, pozivajući se na informacije Ipsosa.\nVest o pobedi Vučića javila je i italijanska agencija Ansa, koja se takođe pozvala na preliminarne podatke Ipsosa.\nAnsa je prenela da je trećeplasirani mladi i ekscentrični predstavnik antipolitike Luka Maksimović, odnosno Ljubiša Preletačević Beli, sa malo više od 9 odsto, a da je četvrti bivši ministar spoljnih poslova Vuk Jeremić sa 5,5 odsto.\nAP je javio da „prve projekcije ukazuju na to da je premijer Aleksandar Vučić pobedio na predsedničkim izborima u Srbiji“, a AFP je naveo da je „prema procenama Ipsosa, srpski premijer Vučić izabran za predsednika“.\n„Dojče vele“ na engleskom jeziku je takođe večeras objavio da „izgleda da je Vučić izašao kao pobednik predsedničkih izbora“.


Yu4You.com: Ilić Jelena Ružić Anđelka\n"Ilic Jelena Ruzic Andjelka"\nRezultati pretrage po vrstiKnjige (3)\nIlić Jelena Ružić Anđelka,Knjige - rezultati pretrage\n- Ilić Jelena, Ružić Anđelka\nKoriste se uz udžbenik "Svet oko nas za 3. razred". Većina nastavnih jedinica nadovezuje se na teme koje se obrađuju u okviru ovog predmeta. Mnoštvo zanimljivih i zabavnih pitanja i zadataka omogućuju...\nIlić Jelena, Ružić Anđelka\nCena: EUR 2.18 (US$ 2.85)\nKoriste se uz udžbenik "Svet oko nas za 2. razred". Većina nastavnih jedinica nadovezuje se na teme koje se obrađuju u okviru ovog predmeta. Mnoštvo zanimljivih i zabavnih pitanja i zadataka omogućuju...\nKoriste se uz udžbenik "Svet oko nas za 1. razred". Većina nastavnih jedinica nadovezuje se na teme koje se obrađuju u okviru ovog predmeta. Mnoštvo zanimljivih i zabavnih pitanja i zadataka omogućuju...


JOŠ MNOGO POSLA ZA ŽELEZNIČARE U NEMAČKOJ - Šljaka Karijera\nadmin 26. februara 2020. 26. februara 2020. 0\nNedavno su mediji preneli vest o značajno većoj potražnji radnika na železnici u Nemačkoj. Tom prilikom je privatna kompanija koja se bavi šinskim transportom Lenderban izrazila svoju spremnost da velikom broju radnika iz Srbije ponudi posao na železnici u Nemačkoj.\nDa je ova kompanija ozbiljno okrenuta našem tržištu rada, potvrdjuje i podatak da je Lenderban sklopio ugovor o saradnji sa Žečezničko tehničkom školom u Beogradu, jednom od malobrojnih obrazovnih institucija iz ovog regiona koja priprema stručne kadrove u oblasti železničkog transporta.\nI Dojče Ban traži radnike na železnici\nAko su neke privredne grane u Nemačkoj posustale ili usporile rast početkom ove godine, to se nikako ne može reći za železnički transport. Nemačka kompanija koja upravlja železničkim transportom Dojče Ban pohvalila se da je u januaru ove godine prevezla preko 1.200.000 putnika više nego u januaru, prošle godine. Ovo predstavlja povećanje prometa na železnici od 10,7%.\nA doprinelo mu je više faktora. Jedan je, svakako, odluka Vlade Nemačke da, u okviru „zelenih mera“ snizi porez na železničke karte sa 19% na 7%. Time je železnički saobraćaj stekao znaačajnu komparativnu prednost u odnosu na drumski, pa i avionski saobraćaj.\nSa druge strane, u Dojče Banu znaju da, osim ekološke prihvatljivosti, železnica mora da pruži i odgovarajući kvalitet usluge, udobnost i sigurnost. Tako se značajno uložilo u savremeno opremanje u skladu sa tehničko tehnološkim razvojem.\nZa realizaciju svega planiranog neophodan je stručni kadar. A problem nedostatka, posebno, mašinovodja datira od ranije.\n„U proseku se godišnje otvara 100 radnih mesta za mašinovođe, a tek njih 25 se prijavljuje na zavod za zapošljavanje. Samo godinu dana pre, taj odnos je bio 100 prema 28, a situacija je značajno gora nego kod radnih mesta za medicinske sestre ili vodoinstalatere“, kažu u agenciji koja promoviše železnički transport.\nTako je Dojče Ban objavio konkurs kojim traži čak 25.000 radnika na železnici u Nemačkoj, a to je 5.000 više radnika, uzimajući u obzir fluktuaciju radnika zbog odlaska u penziju ili drugu kompaniju.\nKonkretno, Dojče Ban kao izuzetno moćna kompanija koja je još pre šest godina imala gotovo 300.000 uposlenih radnika, u ovom krugu želi da zaposli 2.300 mašinovodja. Oni očekuju da će zastupljenost železnice u ukupnom transportu putnika I robe u Nemačkoj rasti kontinuirano, da bi već do 2030.godine broj putnika bio udvostručen.\nNemačka vlada je opredelila izuzetno velika sredstva namenjena modernizaciji infrastrukture, jer je dobro funkcionisanje železnice od izuzetnog značaja za najuspešniju evropsku ekonomiju.


Otvoren novi medicinski punkt hitne pomoći u centru grada: Podržati projekte koji će osigurati bolju zdravstvenu zaštitu naših sugrađana | Vlada Kantona Sarajevo\nOtvoren novi medicinski punkt hitne pomoći u centru grada: Podržati projekte koji će osigurati bolju zdravstvenu zaštitu naših sugrađana\nMedicinski punkt hitne pomoći otvoren je danas u ulici Mis Irbina broj 20. Pomenute prostorije za ovu namjenu dodijelila je Općina Centar na korištenje. Iz Budžeta Općine izdvojeno je 10.000 KM za nabavku savremenog vozila, medicinske i druge neophodne opreme za potrebe rada ovog punkta koji će biti građanima na usluzi 24 sata.\nMinistrica zdravstva Kantona Sarajevo Amela Sofić prisustvovala je događaju i obišla objekt.\n"Mišljenja sam da treba podržati sve zajedničke aktivnosti zdravstvenih ustanova Kantona Sarajevo sa lokalnim zajednicama u cilju poboljšanja pružanja zdravstvene zaštite naših građana. Ovakav jedan punkt omogućuje našim građanima dostupnost kada im je život ugrožen, kada se rješava urgentna patologija", rekla je ministrica Sofić.\nCilj otvaranja jednog ovakvog punkta bio je da mobilni tim ljekara bude što bliži životno ugroženim pacijentima.\n“Hitna pomoć ima svoje punktove u gotovo svim vangradskim i gradskim općinama, te je veoma bitno da jedna od najfrekventnijih općina u Kantonu Sarajevo ima jedan ovakav punkt jer će od njega koristi imati i građani Općine Stari Grad”, poručio je direktor Zalihić.


Komesar za proširenje EU Oliver Varhelji kaže da je na današnjoj ministarskoj konferenciji EU Zapadni Balkan o potvrdio prioritet koji Evropska komisija daje odnosima sa regionom.\nSkupština Srbije nastavila je konstitutivnu sednicu na kojoj će se birati skupštinsko rukovodstvo. Poslanik Đorđe Milićević je, u ime predlagača, obrazložio predlog da predsednik Parlamenta bude Ivica Dačić, a potom je otvoren pretres.\nSednica Skupštine počela povredama Poslovnika\nSednica Skupštine Srbije na kojoj poslanici treba da izaberu predsednika parlamenta počela je povredom Poslovnika, koju je reklamirao Enis Imamović (SDA Sandžaka) negodujući zato što je između dve sednice prošlo 80 dana, a odgovorio mu je socijalista Đorđe Milićević koji je podsetio da postoje rokovi za formiranje vlade, a koji nisu probijeni.\nDačić stigao u skupštinu: "Videćemo se..."\nU Skupštinu Srbije pristižu poslanici koji danas treba da izaberu predsednika parlamenta.\nLider Srpskog patriotskog saveza (SPAS) Aleksandar Šapić nije želeo da otkriva koji će resor voditi njegova partija u novoj Vladi, ali je na pitanje RTS-a da li su tačni navodi da će preuzeti sektor populacione politike odgovorio: "Niste loše informisani".


Za nepropisnu vožnju dece 1.000 KM! | Laktaši - Glas Laktaša - Nezavisni online magazin\nZa nepropisnu vožnju dece 1.000 KM!\nLAKTAŠI.15.mart- Izmenjeni Zakon o bezbednosti saobraćaja pojačao opreznost vozača u Srpskoj. Bezbednost dece je prioritet, što se očitovalo i u znatno povećanim sankcijama za nepropisan prevoz mališana.\nPažnja vozača na putevima Republike Srpske, stupanjem na snagu izmenjenog Zakona o osnovama bezbednosti saobraćaja, u znatnoj meri se povećala, čak za oko 25 odsto, tvrde stručnjaci, nakon prvih pilot analiza u pojedinim gradovima.\nPrethodni tekstIzložba pasa svih rasa CAC Laktaši\nSledeći tekstPoskupljuje gorivo u BiH?


Završena velika akcija doniranja hrane - Priznanje kompanijama\nPočetna/BIZNIS/Završena velika akcija doniranja hrane – Priznanje kompanijama\nPriznanje za doniranje hrane - Ružica Nenezić, PR saradnik MK Group Foto: Nemanja Knežević\nSana Life 26. novembra 2021.\tBIZNIS, DOM, DOŽIVETI STOTU, HRANA, ZDRAVLJE Ostavite komentar\nMiloš Mijović, direktor MK Agriculture – Donacija za Banku hrane\nMiloš Mijović, direktor MK Agricutlure – Donacija za Banku hrane\nKompanije članice MK Group kontinuirano izdvajaju znatna novčana sredstava i učestvuju u brojnim humanitarnim akcijama i donacijama. MK Group je bila među prvim kompanijama koja se u prethodnoj godini uključila u borbu protiv posledica izazvanih pandemijom koronavirusa izdvajanjem milion evra, prvenstveno za nabavku medicinske opreme i podršku zdravstvenim ustanovama.\nU svim lokalnim zajednicama u kojima je prisutna, samo tokom proteklih pet godina realizovala je više od 500 društveno odgovornih akcija u vrednosti koja premašuje pet miliona evra. Kompanija je dobitnik prestižne VIRTUS nagrade na nacionalnom nivou, za realizovane projekte u prethodnoj godini, kao i nagrade Srpske asocijacije menadžera za Najodgovorniju kompaniju u Srbiji za 2020. godinu.\nOznakeakcija borba ciljevi donacija društvo građani hrane MK Group pomoć priznanje razvoj siromaštvo. socijalna ugroženi\nPrethodni 230 stabala na poklon Nišu\nSledeći Isplaćeno 1,8 miliona pomoći za porodilje u Leskovcu


NAKON VAŽNOG SASTANKA UFPS OCENJUJE: Test samostalnosti prihvatljiv za većinu frilensera | Novosti.RS\nOvo je nakon današnjeg sastanka izjavila predsednica Udruženja frilensera i preduzetnika Maša Popov, pojašnjavajući da se o testu samostalnosti razgovaralo na predlog članova UFPS koji su imali nedoumice vezane za njega.\n- Poreska uprava će verovatno nakon toga, shodno svojim mogućnostima, odrediti dinamiku slanja rešenja. Što se tiče budućnosti, najvažnije je da radna grupa što pre krene da radi na predlogu novog zakona kojim će se rešiti i prava frilensera - kaže ona.\n- Još nije potvrđeno da li je reč samo o velikoj posećeenosti ili napadu preopterećenjem. Sajt ni sada nije u funkciji, ali je ovoga puta očigledno da je napadnut i da mu je pristupljeno protivzakonito i sa lošom namerom - kaže ona\nudruženje frilensera Poreska uprava Maša Popov frilenseri Ministarstvo finansija udruženje radnika na internetu Udruženje frilensera i preduzetnika UFPS


Pad akcija Dojče banke zbog odlaska Kineza › Made-in-Germany.rs\nPad akcija Dojče banke zbog odlaska Kineza\nAkcije Dojče banke su prošle sedmice na Frankfurtskoj berzi pale za čak 2,1 posto, posle najave jednog od njenih najvećih akcionara, kineske “HNA Grupe”, da namerava da proda svoj celokupan vlasnički udeo.\nOdluka kineskog konglomerata usledila je posle zahteva kineskih regulatora i kreditora da HNA smanji bilansni portfolio, a nakon tri godine agresivne politike preuzimanja kompanija u inostranstvu, prenosi “CNBC”.\nKineska kompanija HNA namerava da proda 7,6 procenata svog udela u Dojče banci, što bi, kako je najavljeno, trebalo da bude postepeno realizovano tokom narednih godinu i po dana, prenosi “The Wall Street Journal”.\nOd početka 2018. godine, akcije Dojče banke su izgubile čak 40 procenata svoje vrednosti.\nOd MiG na 11/09/2018 / AKTUELNO / Ostavite komentar\nPravna pomoć za gastarbajtere pred penzijom


Zvezdin lakši trening - Na redu je derbi! - Sportske.net\nKošarkaši Crvene zvezde Telekom plasirali su se u polufinale "Kupa Radivoja Koraća" pošto su sa pola gasa stigli do pobede nad Smederevom. Crveno-beli su večerašnjim trijumfom zakazali okršaj sa Partizanom.\n"Čair" video Cirbesovu 'vetrenjaču'Zvezdini rivali igraju za trofej u turskom KupuEL - Zvezdin stranac u 'Drim timu'!Luka Mitrović: "Vratiću se tek kada se potpuno oporavim"Zvezda - Sezonske karte za Efes se menjaju za dnevne ulaznice\nBranilac trofeja u nacionalnom Kupu plasirao se u polufinale usled ubedljivog trijumfa nad Smederevom u poslednjem četvrtfinalnom susretu na turniru koji se održava u Nišu.\nCrvena zvezda Telekom savladala je Smederevo rezultatom 89:44 (30:12, 17:12, 14:11, 28:9) pa ćemo u sutrašnjem polufinalu gledati treći ovosezonski "večiti derbi".\nPoslednji četvrtfinalni duel "Kupa Radivoja Koraća" poslužio je izabranicima Dejana Radonjića kao lakši trening za ono što će uslediti u subotu, a pitanje pobednika bilo je rešeno posle prvih deset minuta igre.\nNakon prve deonice crveno-beli su imali 18 poena prednosti a granicu od trideset poena viška Zvezda je probila u poslednjem minutu treće četvrtine kada je povela sa 61:30.\nTeško je uopšte komentarisati duel evroligaša i kluba koji se bori za egzistenciju, zbog čega se odmah treba okrenuti onome što će uslediti u subotu kada su na programu polufinalne utakmice.\nDejan Radonjić je večerašnju utakmicu iskoristio da priliku pruži svim igračima koji su se našli u protokolu, a Stefan Jović i Luka Mitrović zbog povreda ne konkurišu za sastav na "Kupu Radivoja Koraća".\nNajefikasniji pojedinac u redovima Crvene zvezde Telekom bio je Nikola Rebić sa 15 poena, dok su se u listu strelaca upisali i svi ostali igrači ekipe Dejana Radonjića, a po deset poena postigli su Vasilije Micić, Boriša Simanić i Marko Gudurić.\nU ekipi Smedereva samo je Saša Đorđević uspeo da ostvari dvocifren učinak (10 pts) ali timu iz "Đurđevog grada" svakako treba odati priznanje jer je u uslovima kojima bitiše najmanje bitno to što je upisan poraz od jednog evroligaša.


Amerika obećala Ukrajini podršku u slučaju eskalacije situacije na granici - 04.12.2021, Sputnik Srbija\nSjedinjene Američke Države pružiće Ukrajini pomoć u slučaju eskalacije situacije na granici zemlje, izjavila je otpravnica poslova SAD u Ukrajini Kristina Kvin... 04.12.2021, Sputnik Srbija\nKako je precizirano, sastanak je bio posvećen temi jačanja saradnje između strana u kontekstu mogućeg porasta napetosti na granici zemlje.Monstarski je istakao da je pitanje jačanja bezbednosti državne granice i ranije bilo na dnevnom redu tokom sastanaka, ali da danas „zahteva više pažnje“.Ranije je ministar odbrane Ukrajine Aleksej Reznjikov izjavio da su Oružane snage zemlje spremne da urade svoj deo posla ako dođe do povećane opasnosti u slučaju pojave migranata sa teritorije Belorusije.Migrantska kriza na granici Belorusije sa Letonijom, Litvanijom i Poljskom, kuda su se od početka godine uputili migranti, zaoštrila se 8. novembra. Nekoliko hiljada migranata došlo je do belorusko-poljske granice, a neki od njih pokušali su da uđu u Poljsku razbijajući ogradu od bodljikave žice. Zemlje Evropske unije optužuju Minsk za namernu eskalaciju krize i pozivaju na uvođenje sankcija. Predsednik Belorusije Aleksandar Lukašenko smatra da su za ovu situaciju krive same zapadne zemlje, zbog čijih dejstava ljudi beže od rata.\nsvet, rusija, ukrajina, migrantska kriza, sad, zajednica nezavisnih država (znd)\n22:20 04.12.2021 (Osveženo: 22:36 04.12.2021)\nSjedinjene Američke Države pružiće Ukrajini pomoć u slučaju eskalacije situacije na granici zemlje, izjavila je otpravnica poslova SAD u Ukrajini Kristina Kvin na sastanku sa ministrom unutrašnjih poslova Ukrajine Denisom Monastirskim.\n„Kristina Kvin potvrdila je spremnost Sjedinjenih Država da nastave da podržavaju Ministarstvo unutrašnjih poslova Ukrajine u slučaju zaoštravanja situacije na granici Ukrajine“, navodi se u saopštenju ukrajinskog MUP-a.\nKako je precizirano, sastanak je bio posvećen temi jačanja saradnje između strana u kontekstu mogućeg porasta napetosti na granici zemlje.\nMonstarski je istakao da je pitanje jačanja bezbednosti državne granice i ranije bilo na dnevnom redu tokom sastanaka, ali da danas „zahteva više pažnje“.\nRanije je ministar odbrane Ukrajine Aleksej Reznjikov izjavio da su Oružane snage zemlje spremne da urade svoj deo posla ako dođe do povećane opasnosti u slučaju pojave migranata sa teritorije Belorusije.\nMigrantska kriza na granici Belorusije sa Letonijom, Litvanijom i Poljskom, kuda su se od početka godine uputili migranti, zaoštrila se 8. novembra. Nekoliko hiljada migranata došlo je do belorusko-poljske granice, a neki od njih pokušali su da uđu u Poljsku razbijajući ogradu od bodljikave žice. Zemlje Evropske unije optužuju Minsk za namernu eskalaciju krize i pozivaju na uvođenje sankcija. Predsednik Belorusije Aleksandar Lukašenko smatra da su za ovu situaciju krive same zapadne zemlje, zbog čijih dejstava ljudi beže od rata.\n„Milioni građana će bežati“: Ruski bezbednjak optužio Zapad da razbuktava krizu u još jednoj zemlji\n23 Novembar 2021, 14:14


Najskuplji uvezeni respirator koštao 34.000 KM, a prodavani po cijeni od 157.000 maraka - Infosvijet\nNajskuplji uvezeni respirator koštao 34.000 KM, a prodavani po cijeni od 157.000 maraka\nNabavka 50 respiratora za intenzivnu njegu koštala je Fond zdravstvenog osigranja 6,7 miliona KM\nOd admin\t Last updated jun 12, 2020\nPosla ima i za istražne organe u Republici Srpskoj. MUP ovog entiteta istražuje sve javne nabavke tokom pandemije u RS-u. Nove krivične prijave podnio je PDP-ov zastupnik Draško Stanivuković u Okružno javno tužilaštvo Banjaluka protiv direktora Fonda zdravstvenog osiguranja i suvlasnika firme Medietik. Slučaj mobilna bolnica dobio polovičan epilog.\nNabavka 50 respiratora za intenzivnu njegu koštala je Fond zdravstvenog osigranja 6,7 miliona KM. Ovaj slučaj, ali i ostale nabavke u iznosu od 21,7 miliona koje je firma Medietik d.o.o. vršila za Fond sa ugovorima sklopljenim uz izuzeće od primjene Zakona o javnim nabavkama, trebaju ispitati pravosudni organi, mišljenja je opozicioni poslanik Draško Stanivuković.\n– Kada pogledate podatke UIO najskuplji uvezeni respirator je 34.000 KM, najskuplji respirator firme Medietik koji je ikada ušao u BiH je 34.000, a prodavani su po nevjerovatnoj cijeni od 157.000 KM – kaže Draško Stanivuković, poslanik PDP u NS RS.\nO ovome je za “Avaz” govorio i Branislav Borenović, predsjednik Partije demokratskog progresa (PDP).\n– Oni su zaista plaćeni po 157.000 maraka što je nevjerovatna cijena. Očigledno je da su isporučeni polovinom maja. Ta firma je imala ekskluzivitet da radi te stvari kada je u pitaju Fond zdravstvenog osiguranja. U pitanju je neki dogovor među njima. U suštini oni rade 80 posto nabavki u doba pandemije i riječ je o ekstremnoj zaradi. Tih 50 komada respiratora koje je Fond platio 7,8 su koštali su, u suštini, nešto manje od 3 miliona KM što je ogromna razlika – rekao je Borenović.\nDžemat Sućeska kod Srebrenice primjer uspješnog odolijevanja iskušenjima ovoga…\nBRATUNAC:Pod vedrim nebom iftarilo više stotina vjernika\nSebija Izetbegović za Klix.ba: Ostajem na čelu KCUS-a, nemam ambicije…


Zapad onemogućio istragu o upotrebi hemijskog oružja u Siriji\nZapadne države ometaju rad Organizacije za zabranu hemijskog oružja (OPCV) u određivanju toga da li je hemijsko oružje korišćeno u Siriji, saopšteno je iz ruskog Ministarstva spoljnih poslova.\nU saopštenju se navodi da Ministarstvo, nakon redovnog sastanka Izvršnog savjeta OPCV od 12. do 15. marta u Hagu žali zbog saznanja da su predstavnici zapadnih zemalja ponovo zauzeli destruktivan stav u vezi sa bilo čim što bi moglo da razjasni detalje sirijskog dosijea o hemijskom oružju.\nRuske diplomate podsjetile su da su predstavnici zapadnih zemalja blokirali prijedlog Rusije i još nekoliko zemalja da se održi kratak sastanak sa svakim od stručnjaka Misije OPCV za pronalaženje činjenica koji su učestvovali u istrazi o navodnoj upotrebi hemijskog oružja u sirijskom gradu Duma u aprilu 2018. godine.\nIz Ministarstva su naglasili da se istraga "vuče" već skoro godinu dana, te da su SAD, Velika Britanija i Francuska iskoristile događaje u Dumi kao izgovor za vazdušne napade na sirijske objekte za istraživanje, što je bilo suprotno Povelji UN i univerzalno priznatom međunarodnom zakonu, javio je TASS.\nIz Ministarstva ističu da je pomenuti događaj u Dumi bila još jedna inscenirana provokacija ozloglašene nevladine organizacije "Bijeli šljemovi".\nU saopštenju se napominje da su ruski vojni stručnjaci posjetili Dumu nekoliko dana nakon incidenta i detaljno proučili sve dokaze i činjenice u vezi sa ovim incidentom, te zaključili da taj događaj nema veze sa sirijskom avijacijom.\n"Određeni nezavisni zapadni stručnjaci, kao i stručnjaci iz Misije OPCV u Siriji, čija saznanja nisu čak ni pomenuta u konačnom izvještaju, takođe su prosudili da je incident u Dumi insceniran", naglašava se u saopštenju.\nU Ministarstvu pretpostavljaju da bi isključivanje njihovih saznanja iz izvještaja moglo da bude razlog javnom protivljenju ruskoj inicijativi da se održi sastanak na kojem bi se otkrila istina o još jednom manipulisanju izvještajem, sa ciljem da se smijeni vlast u Siriji.\n"Moskva je zabrinuta zbog činjenice da su ovakvi postupci postali redovni i da se sprovode u prećutnom sporazumu sa Tehničkim sekretarijatom OPCV, koji mora da nije svjestan da se ova isključivo tehnička i nekada međunarodna struktura sa autoritetom pretvorila u geoplotički alat za podržavanje interesa manje grupe zemalja na Bliskom istoku i u drugim dijelovima svijeta", dodaje se u saopštenju.\nRusija Sirija hemijski napad\nRusija: Namješteni hemijski napad planiran za večeras\nRusija predstavila dokaz da je Britanija izrežirala hemijski napad VIDEO\nHemijski napad u Siriji insceniran?


Sjednica Predstavničkog doma PSBiH, na dnevnom redu Podžićeva smjena — Radio Velkaton : Radio Velkaton\nPredstavnički dom Parlamentarne skupštine BiH trebalo bi na današnjoj sjednici da se izjasni o odluci predsjedavajućeg Savjeta ministara Zorana Tegeltije da smjeni ministra odbrane Sifeta Podžića.\nTegeltija je odluku o smjeni donio 6. oktobra, nakon što je Podžić odgodio zajedničku vojnu vježbu Oružanih snaga BiH i Vojske Srbije na Manjači.\nOsim ove tačke, na predloženom dnevnom redu je, između ostalog, i Prijedlog zakona o izmjenama Izbornog zakona BiH, čiji su predlagači poslanici SDP-a u Predstavničkom domu. Tim izmjenama se predviđa spuštanje izbornog praga na stranačkoj listi sa sadašnjih 20 na 10 odsto.\nPoslanici bi trebalo da razmotre i više izvještaja, kao i inicijativa, među kojima je i inicijativa poslanika Damira Arnauta za uspostavljanje procesa i otpočinjanja procesa izdavanja jedinstvenih Kovid sertifikata s ciljem njihovog korištenja izvan BiH.\nPredsjednik SNSD-a Milorad Dodik najavio je da će poslanici SNSD-a otići u Parlament BiH, zato što smatraju da je neophodno da podrže inicijativu o smijeni, kako je on rekao, neodgovornog ministra odbrane.


Zajednička akcija policija Austriji i BiH: Palo 37 dilera droge i oružja - Smedia\nZajednička akcija policija Austriji i BiH: Palo 37 dilera droge i oružja\n29.11.2016 | 21:03\nSARAJEVO - Nakon što je na području Austrije u akciji policije kodnog imena "Mama-tata" razbijena narko-banda i uhapšeno 26 članova te kriminalne organizacije, na čijem čelu je, prema navodima austrijske štampe, šezdesetogodišnji bivši oficir Vojske RS, ova akcija nastavljena je u BiH.\nIz Tužilaštva BiH kažu da je u utorak u saradnji sa kolegama iz Austrije, na područja Orašja, Bijeljine, Donjeg Žabara, Doboja i Modriče uhapšeno 11 osoba.\n- Uporedo sa hapšenjem odrađeni su i pretresi kuća, objekata i vozila koja koriste osumnjičeni. Osumnjičeni su pod istragom zbog krivičnog dela neovlašćenog prometa oružja, vojne opreme i prometom opojnih droga.\nKako za "Novosti" kaže Boris Grubešić,...


Ружић: Србија опредељена да са чланицама ЕНЕА ради на очувању вредности високог образовања | Министарство просвете, науке и технолошког развоја\nRužić: Srbija opredeljena da sa članicama ENEA radi na očuvanju vrednosti visokog obrazovanja\nnov 19, 2020 | Vesti\nSrbija je trajno opredeljena da radi sa ostalim članicama Evropskog prostora visokog obrazovanja (EHEA) na očuvanju osnovnih vrednosti visokog obrazovanja, demokratije i vladavine prava i zbog toga Srbija pruža punu podršku pripremljenom Rimskom kominikeu, izjavio je ministar prosvete, nauke i tehnološkog razvoja Branko Ružić.\nOn je na onlajn ministarskoj konferenciji o visokom obrazovanju, koja je održana u Rimu, ocenio je da je trenutna epidemiološka situacija pokazala koliko je obrazovanje ranjivo i ukazala na potrebu za dalje ulaganje u digitalizaciju obrazovanja, kako bi se predupredili potencijalno novi izazovi.\n„Zahvaljujući naporima Ministarstva u oblasti digitalizacije obrazovanja, visoko obrazovanje u Srbiji, poput preduniverzitetskog obrazovanja, brzo je odgovorilo izazovima vezanim za širenje virusa i prešlo na onlajn oblike nastave. Ministarstvo intenzivno radi sa predstavnicima visokoškolskih ustanova i studenata na razvijanju rešenja za trenutnu krizu, ali i na pripremi uslova za oporavak nakon krize“, rekao je on.\nKako je dodao, Srbija će nastaviti da investira u visoko obrazovanje kako bi obezbedila da ustanove imaju odgovarajuća sredstva za rad i budu potpuno pripremljene na izazove koji nas očekuju nakon pandemije.\n„U toku trajanja krize planiramo da još intenzivnije radimo na stvaranju uslova za nesmetani rad visokoškolskih ustanova, a naročito na očuvanju kvaliteta visokog obrazovanja“, rekao je Ružić.\nNajavio je da je u narednom periodu pred Republikom Srbijom je značajni proces izrade nove strategije razvoja obrazovanja do 2027. godine, kojom će Srbija potvrditi svoju trajnu opredeljenost da kvalitetno visoko obrazovanje direktno doprinosi stvaranju društva zasnovanog na znanju i inovacijama, socijalnoj inkluziji i pravednosti.\nTakođe, dodao je Ružić, Srbija će nastaviti da dodatno prilagođava svoj sistem obezbeđivanja kvaliteta u visokom obrazovanju u cilju daljeg usaglašavanja sa evropskim standardima i smernicama.\nNa Konferenciji su učestvovali ministari nadležni za visoko obrazovanje iz 49 zemalja uključenih u Evropski prostor visokog obrazovanja. Ove godine je organizator događaja Republika Italija, ali je zbog epidemiološke situacije Konferencija održana onlajn umesto u Rimu.\nNa konferenciji ministri su usvojili dokument – Rimski kominike. U ovom dokumentu ministri odlučuju o centralnim aspektima Evropskog prostora visokog obrazovanja, uključujući i njegov dalji razvoj.\nPored ministra Ružića, ostali članovi delegacije ispred Republike Srbije bili su državni sekretar Marijana Dukić Mijatović, pomoćnik ministra Aleksandar Jović, pomoćnik ministra Bojan Tubić, predsednik Nacionalnog saveta za visoko obrazovanje akademik Bela Balint i predsednik Studentske konferencije univerziteta Srbije Margareta Smiljanić.\nPočela izgradnja učeničkog doma u Poljoprivrednoj školi u Krnjači 16.04.2021.\nRužić: Nastavlja se ulaganje u infrastrukturne objekte u oblasti visokog obrazovanja 16.04.2021.\nRužić sa NAT: Stvaramo uslove za povratak u ENQA 15.04.2021.\nUskoro počinje pilotiranje postupka priznavanja prethodnog učenja 15.04.2021.\nFinansijska edukacija učenika OŠ – Projekat „Škola novca za osnovca“ 15.04.2021.\nČasovi analize testova probnih završnih ispita u subotu na RTS3 14.04.2021.\nPočela distribucija laptopova i tableta u okviru projekta „Premošćavanje digitalnog jaza u Srbiji za najugroženiju decu“ 13.04.2021.


Kazna do 50.000 KM za nedostavljanje podataka o radnicima - mojusk.ba\nPoslodavci u BiH dužni su da vode zbirke ličnih podataka i da ih na zahtjev Agencije za zaštitu ličnih podatka u BiH dostave toj instituciji, jer bi se u suprotnom mogli suočiti sa kaznom od 5.000 KM do 50.000 KM. U cilju efikasnijeg sprovođenja Zakona o zaštiti ličnih podataka, Agencija za zaštitu ličnih podatka u BiH je putem svog sajta uputila poziv za sve javne organe, fizička i pravna lica, agencije ili druge organe – kontrolore zbirki ličnih podataka, da joj u skladu sa zakonom dostave evidencije o zbirkama ličnih podataka koje su dužni da vode. Poslodavci u Republici Srpskoj su dužni da u skladu sa Zakonom o evidencijama u oblasti rada i zdravstvenog osiguranja, obavezno vode evidencije o zaposlenim radnicima, o platama i o nesrećama na poslu, prenosi “Capital.ba”.\nSadržaj zbirki koje su poslodavci dužni po zakonu da vode propisan je Zakonom o evidencijama u oblasti rada i zdravstvenog osiguranja i to za svaku zbirku odvojeno, a radi se o konkretnim ličnim podacima radnika koji se upisuju u zbirku kao što su ime, prezime, JMBG, pol, datum rođenja, radno vrijeme radnika, neto plata i novčane naknade, da li je radnik ranije pretrpio nesreću na poslu i koliko puta i drugo. Međutim, obrada podataka, odnosno njihovo prikupljanje, unošenje, čuvanje, korištenje, otkrivanje, može početi tek onda kada Agencija to odobri ili nakon isteka dva mjeseca od dana kada je Agencija zaprimila zahtjev za obradu podataka. Dakle, poslodavac odnosno kontrolor zbirke ličnih podataka je dužan da prije uspostavljanja zbirki ličnih podataka tavi Agenciji obavještenje da namjerava uspostaviti zbirku ličnih podataka zajedno sa evidencijom o toj. Agencija zatim provjerava te podatake kako bi utvrdila da li potpuno ili djelimično automatsko vođenje zbirki sadrži rizik za prava i slobode nosioca podataka.


Očekuje se da mandatar Zaev što pre dostavi vladin program i predložene ministre predsedniku parlamenta\nNije bilo reči o konkretnim imenima i resorima u Vladi, navode izvori iz Socijaldemokratskog saveza, čiji je predsednik Zaev. Oni dodaju da na sastancima narednih dana trebaju biti precizirane podele resora između partija u vladinoj koaliciji i ljudi koji bi vodili ministarstva.\nOčekuje se da mandatar Zaev što pre dostavi vladin program i predložene ministre predsedniku Sobranja Talatu Džaferiju, ali bi bilo preambiciozno očekivati da se do kraja ove nedelje zakaže sednica o izboru Vlade, smatraju izvori iz parlamentarne većine.\nPrema Poslovniku Sobranja, kada predsednik parlamenta dobije predlog o sastavu Vlade injen program, odmah ga dostavlja poslanicima, a sednica na kojoj bi bila izabrana nova izvršna vlast trebalo bi da se održi u roku od 15 dana. Zatim se o programu mandatara i predlogu o sastavu Vlade Sobranje raspravlja najviše dva dana. Glasa se o sastavu Vlade u celini, a glasanje treba završiti drugog dana rasprave, najkasnije do ponoći.\nOčekuje se da će ovaj proces ici ubrzano, zbog toga što hitne izmene čekaju i lokalne vlasti čiji je mandat istekao pre sedam dana.\nPrvi čovek parlamenta Džaferi pre nekoliko dana je istakao da će zakazati sednicu o izboru Vlade kada dobije materijal i da će se paralelno sa ovom, održavati i sednica o izmenama Izbornog zakona, odnosno o zakazivanju termina za održavanje lokalnih izbora.\nU međuvremenu, Specijalno javno tužilastvo je održalo pres konferenciju na kojoj je objavilo tri nove istrage na osnovu nelegalno prisluškivanih telefonskih razgovora.\nRečeno je da su predsednik VMRO DPMNE i drugi visoki funkcioneri ove partije osumnjičeni za pranje novca i nelegalno finansiranje partije.\nSpecijalna tužiteljica Katica Janeva je rekla da predmet istrage nije partija, nego pojedinci koji su nju zloupotrebili i naštetili njenom ugledu.


Vučić: Pokazujemo zube, borimo se za svoju državu - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Vučić: Pokazujemo zube, borimo se za svoju državu\nVučić: Pokazujemo zube, borimo se za svoju državu\nAktivnostima na povlačenju priznanja pokazujemo zube, ali to ne rešava kosovski problem, rekao je danas predsednik Srbije Aleksandar Vučić.\nVučić je, po povratku iz Vašingtona, kazao da je povlačenje priznanja za Srbiju veoma važno, ali da ne treba preterivati, s obzirom na to da, kako je primetio, mi Srbi volimo da naše rezultate predstavlјamo većima nego što oni to objektivno jesu.\n"Naravno, to nije ni za potcenjivanje, jer na takav način pokazujemo zube, borimo se za bolјi pristup rešavanju problema. Ali, da li smo taj problem rešili? Pa, nismo", rekao je Vučić gostujući na Pinku.\nPredsednik je podsetio da je na, kako kaže, fini način pokušao da se dogovori sa Albancima da se makar privremeno ne kandiduju za međunarodne institucije, a da bi mi u tom slučaju privremeno prekinuli kampanju odpriznavanja.\nI to, prema rečima predsednika, sada postaje glavna tema na kojoj svi institiraju. "Rekao sam da mi imamo dijalog, a da nas oni (Albanci) dovode u situaciju da trošimo ogromnu snagu na toj kampanji. Rekao sam im ''nemojte da nas terate to da radimo''", rekao je Vučić. Rekao im je, kaže, da tim njihovima aktivnostima dovode u pitanje našu državu, a ako mi na to ne bismo reagovali - dovodili bismo u pitanje sami svoju državu.\nTokom susreta sa predsednikom privremenih prištinskih institucija, Hašimom Tačijem, u Vašingtonu razgovarao je, navodi, o uobičajenim stvarima, izgadnji puteva, železničkom i avionskom saobraćaju, ali mu je, kaže, rekao i da očekuje nova povlačenja priznanja kosovske nezavisnosti.\nOcenjujući doprinos specijalnog izaslanika američkog predsednika Ričarda Grenela rešavanju kosovskog pitanja, Vučić kaže da je u početku bio skeptik, ni danas, ističe, nije optimista, ali je činjenica da se Grenel trudi i da ulaže veliku energiju.\nPrimetio je i da je Grenel bio potpuno u pravu kada je odgovorio na tviteru britanskom novinaru Timu Džudi da nikakav "veliki dogovor" nije na pomolu. "A, zamislite da jeste", zapitao je predsednik i dodao da se trenutno, kada je o Kosovu reč, priča o tehničkim, ali ne i o suštinskim pitanjima.\n"Ni za koga od njih neću da kažem da su neprijatelјi Srbije, ali Bodo Veber, na primer, kao i Džuda i samo da se javi još Biber i da kaže kako taj plan ne valјa, a da pojma nemaju o čemu pričaju", rekao je Vučić i dodao da je za mnoge te strane analitičare on "crni đavo".


JELENA GUSKOVA: Nije tačno da PUTIN podržava Vučića, samo mu je čestitao pobedu! - Dnevni Žurnal\nJELENA GUSKOVA: Nije tačno da PUTIN podržava Vučića, samo mu je čestitao pobedu!\nMaj 7, 2017 Maj 7, 2017 ŽURNAL\nDesetine hiljada ljudi već nedelju dana mirno protestuju na ulicama Srbije sa parolama “Protiv diktature Vučića” – čoveka, koji drži svu vlast u zemlji u svojim rukama i koji je pre nedelju dana dobio 57 odsto na predsedničkim izborima. O razlozima narodnog nezadovoljstva, na čijem čelu su studenti, u intervjuu za „Zvono“ govorila je Jelena Guskova, ekspert Jugoslovenske istorije, rukovodilac Centra za istraživanje savremene balkanske krize.\n«Zvono Rusije»: Uzimajući u obzir značajnu prednost po broju glasova na izborima, Aleksandar Vučić bi trebao da se oseća dosta sigurno. Kako se mogu objasniti masovni narodni protesti posle njegovog izbora?\nJelena Guskova: Mnogi u Srbiji su se odavno pomirili sa tim da ako na izborima učestvuje Vučićeva partija ili sam Vučić, on obavezno pobedi. Mada su još na parlamentarnim izborima 2016. godine političke partije izjavljivale da su postojali “nesporazumi”, koje su one primetile tokom izbornog procesa. Reč je o zamenama glasačkih listića i spiskovima preminulih. Ali vlast nikada nije reagovala na ove primedbe i izborna komisija je jednostavno ignorisala ove slučajeve.\nKada jedan čovek duže vreme čvrsto drži svu vlast u svojim rukama, da li je premijer ili predsednik, to izaziva negativna raspoloženja u srpskom narodu. Uprkos tome, Vučić je uvek dobijao potreban broj glasova za pobedu – većinom zahvaljujući seoskoj populaciji. U Beogradu i drugim većim gradovima je uvek imao dosta manje pristalica, ali dovoljno da ostane na vlasti. Pritom njegova obećanja sa prethodnih izbora nikada nisu ispunjavana…\n«Zvono Rusije»: Obećanja se odavno ne ispunjavaju, ali ranije nije bilo ovakvih protesta?\nJelena Guskova: Iskreno, malo ko je očekivao proteste u zemlji posle glasanja za predsednika. Vučić je pobedio, i u početku su se svi po navici pomirili sa tim. Kada su na ulicu izašli studenti, omladina koju niko nije smatrao politički aktivnom, lično ja sam bila iznenađena, obično ovakve pokrete vodi neka konkretna politička snaga ili oni prolaze po modelu zapadnih “obojenih revolucija”, majdana.\nOvde je bilo jasno da je omladinski pokret, koji se iz Beograda proširio na sve gradove u Srbiji, izazvan pre svega patriotskim osećanjima mladih ljudi. Oni su se dogovorili, koristeći socijalne mreže, da izađu na ulice, i već nedelju dana nastavljaju protestne akcije u mnogim gradovima zemlje. Kod mene to izaziva poštovanje, na taj način oni izražavaju svoje nepoverenje diktatu aktuelne vlasti.\nProtestanti imaju interesantne parole: “Protest protiv diktature”, “Narod gladuje – elita se raduje!”, “Hoćemo da radimo u Srbiji, a ne u inostranstvu”. Ovakav protest pre svega ima socijalni karakter i želju za realnim demokratskim procesima u Srbiji. Kada se jedan te isti čovek bira na vlast više puta, ljudi sve više postaju razočarani u demokratiju.\nVeoma je interesantno da svi ti protesti u raznim gradovima, ne samo Srbije, već i u srpskoj dijaspori u Austrijskoj prestonici u Beču, imaju isključivo miran karakter. Studentske redove već dopunjuju, između ostalih penzioneri sa parolama o socijalnoj zaštiti, advokati su im izrazili podršku, čak i mladi bankarski službenici… Tako da će se mirni protesti u toku nedelje širiti u raznim delovima zemlje.\nIstaći ću još jednom – to su mirni protesti. Preko društvenih mreža je čak bila deljeno posebno uputstvo – kako izbeći provokacije. Omladina u Srbiji se verovatno najviše boji da će protestni pokret neko iskoristiti u svoje svrhe. Ona smatra da u borbi protiv vlasti korišćenje nasilnih metoda je nedopustivo, moli da se ne podleže provokacijama. Koliko je poznato, protestanti ne planiraju da koriste oružje ili bilo koja druga specijalna sredstva.\n«Zvono Rusije»: Kako informacije o protestima prenose srpski mediji i kako na njih reaguju vlasti?\nJelena Guskova: Srpski mediji veoma malo govore o protestima, ali neki od njih, koji imaju svoje sajtove, faktički ih prenose uživo. Vrlo je zanimljivo koliko će da traju ove demonstracije.\nKada sam rekla da ni jedna politička partija nije stala na čelo pokreta protiv Vučića, mislila sam, da niko nije zvanično izašao na čelo kolone protestanata. Među njima su: Radikalna partija Vojislava Šešelja, partija “Dveri” pa čak i, koliko god to bilo čudno, Liberalno demokratska partija Čedomira Jovanovića.\nVidimo da ovi protesti privlače veliku pažnju svih političkih stuktura u zemlji, ali ozbiljnu ocenu o tom pokretu rukovodstvo Srbije još uvek nije dalo. Vučić je samo izjavio da su šetnje ulicama – praznik demokratije i da šetaju gde hoće i koliko hoće.\n«Zvono Rusije»: Ruski mediji su, oslanjajući se na lokalne medije i materijale MUP-a Srbije, pisali da su organizatori protesta navodno pripremili plan za njihovu radikalizaciju. Pišu da se navodno spremaju grupe provokatora sa ciljem da se izazove haos i nemiri u zemlji, oni bi prvo napadali policiju i snimali reakciju vlasti.\nU našim medijima, kao i u zvaničnoj reakciji predstavnice Ministarstva spoljnih poslova Ruske Federacije Marije Zaharove, protesti su predstavljeni u negativnom kontekstu. Često se govori i o tome, da je naš predsednik Vladimir Putin izrazio podršku Vučiću, da u toku izbora nije bilo značajnih nepravilnosti i da su sadašnji pokušaji destabilizacije situacije u zemlji nedopustivi…\nJelena Guskova: Kada mi izjavljujemo, da je naš predsednik podržao Vučića, malo tu koristimo lukavost. Ruska spoljna politika na Balkanu ima jedno pravilo – podržavati isključivo vladajuće strukture i ne podržavati opoziciju, dok ona ne dođe na vlast. Zato je tokom susreta Putina i Vučića, naravno, bilo reči o predstojećim izborima i naš predsednik je poželeo sreću sagovorniku. To ne znači da je podržao Vučiča kao jedinog kandidata, tako tumačiti njihov susret je jednostavno nepravilno. Kremlj jednostavno nije mogao u lice da mu kaže – mi vas ne podržavamo. Ali da Vučić ima problema sa „političkom orijentacijom“ tamo sigurno znaju.\nDrugo, proteste stvarno neko može da iskoristi za svoje interese. Srpski studenti se za sada drže dostojanstveno, trude se da se tome suprotstave. Tu postoji još jedan važan faktor – faktor vlasti. Vlasti moraju na neki način da odreaguju na proteste. Ili da se mirno dogovore sa protestantima ili da ih rasteraju silom. Ali za to je potreban razlog. Tako da je sasvim moguće da i same vlasti uz učešće pripadnika bezbednosnih struktura spremaju takve provokacije za rasterivanje protestanata.\nSlične metode su već korišćene od strane srpskih vlasti – na primer 2000. godine na parlamentarnim izborima, kada je Slobodan Milošević svrgnut sa vlasti. Zato je važno da svako ko prati ove proteste zna situaciju u državi i da daje pravilne ocene. Takođe treba imati u vidu da u Beogradu pažljivo prate reakciju Moskve na ove događaje.\n«Zvono Rusije»: U prethodnom intervjuu, čija tema je bila pobeda Vučića na predsedničkim izborima mi smo faktički zaključili da njega nikako ne možemo smatrati proruskim kandidatom. Vučić, kao i cela SNS su okrenuti zapadu. Znači da smenjivanje Vučića i uopšte bilo kakvi protesti protiv njegove vlasti trebaju biti pozitivno ocenjeni od strane ruskih patriotskih snagama?\nJelena Guskova: Da, ja smatram da moramo pažljivo da posmatramo ovu reakciju naroda i da ne ispustimo iz vidokruga moguće provokacije, da bi mogli na vreme da kažemo svoje i da ne dođe do nasilnog rasterivanja demonstranata.\n«Zvono Rusije»: Proizilazi, da na ovaj način narod Srbije pokazuje da mu je još ostala sloboda političke volje? Ovi protesti govore da Vučić nije uspeo da u potpunosti promeni svest birača preko medija i da uzme pod kontrolu celu zemlju?\nJelena Guskova: Baš tako. U poslednje vreme, kada razgovaraš sa stručnjacima iz bilo koje zemlje o političkoj situaciji u Srbiji, čuješ sam jedno: Vučić je preuzeo celu zemlju, patriota više skoro i da nema, omladina je jalova i u glavnom teži da ode iz zemlje i tako dalje… Ali ovi protesti upravo pokazuju da obrazovana omladina koja ume da razmišlja postoji u Srbiji, da se ona brine o svojoj zemlji i njenoj budućnosti.\nA Vučić, pre svega razmišlja o tome kako da se zadrži na vlasti, razmišlja kao pragmatični političar a ne kao državnik. On se ne brine o budućim generacijama, koje će posle njega živeti u Srbiji. Tako da nije slučajno da sada na ulicama protestuje «budućnost Srbije» – omladina, koja želi da joj zemlja bude jaka, srećna i nezavisna.\n«Zvono Rusije»: Da li ste imali informaciju o ruskim zastavama, drugim ruskim obeležjima, proruskim parolama na ovim protestima?\nJelena Guskova: To nisam videla, ali pretpostavljam da će zapad uskoro početi da govori o umešanosti Moskve, koja je navodno pripremila ove demonstracije. Treba razumeti, da je u ovoj situaciji to apsolutno nemoguće.\nRazgovor vodio: Ivan Vaganov\nPrevod sa ruskog PATRIOT


Stanija Dobrojević odlazi u Ameriku na duži period! Dok fanovi tuguju, ljubav će morati da sačeka? (Foto) - ShowBiz - Region - Vesti - Svet Plus\nStanija Dobrojević odlazi u Ameriku na duži period! Dok fanovi tuguju, ljubav će morati da sačeka? (Foto)\n21:35 14. APR 2014.\nIako je Stanija Dobrojević već izvesno vreme najavljivala pakovanje kofera, a u međuvremenu se i zaljubila, njeni mnogobrojni fanovi kao da nisu spremno dočekali ovaj dan pa im je neizmerno žao što njihova miljenica putuje na drugi kontinent i odlazi na dug vremenski period...\nStanija Dobrojević promenila imidž, kako vam se dopada njena nova frizura? (Foto)\nIz pouzdanih smo izvora saznali da se Stanija neće vraćati u našu zemlju sve do jula, kada će kratko predahnuti od obaveza, a potom se opet uputiti u SAD kako bi nastavila sa poslovnim angažmanima, kojima je pretrpana. Čini se kako je starleta posle Farme i višemesečnog uživanja u popularnosti koju je stekla, pritom i svakodnevnog "zezanja" i lagodnog života kakav vode prave zvezde, shvatila da je vreme za ozbiljnije stvari pa tako odlučila da se posveti karijeri i poslu.\n"Pakuj, plaćaj račune, kazne, banka, punomoć advokatu, promenila broj telefona... Ovaj odlazak mi dođe kao da menjam život iz korena! Yeah!", nabrojila je na Tviteru obaveze pred polazak.\nStanija Dobrojević zavodljivo šeta Novim Sadom i priznaje: Sve je to ljubav... (Foto)\nNe samo da joj na poslovnom polju cvetaju ruže, već kako smo iz prethodnih oglašavanja na društvenim mrežama mogli zaključiti, Stanija je i na ljubavnom polju ispunjena, ali iako je konačno mirna i srećno zaljubljena, u Ameriku će se, saznali smo, ipak uputiti sama pa će tajanstveni gospodin koji je osvojio njeno srce morati strpljivo da čeka povratak zgodne crnke.\nFoto: Instagram / Stanija Dobrojevic